text:
जगदीश प्रसाद मण्डल जीक तेसर नाटक। ऐ सँ पहिले ‘मिथिलाक बेटी’ आ ‘कम्प्रोमाइज’। तीनू नाटक अपन औपन्यासिक विस्तार आ काव्यात्मक दृष्टिसँ
परिपूर्ण। लेखक समकालीन विश्व आ गद्यक पारस्परिकतासँ नीक जकाँ परिचित छथि,
तँए हिनकर संपूर्ण रचना-संसारमे समकालीनताक वैभव पसरल अछि,
जत्ते वैचारिक, ओतबे रूपगत। समकालीनताक
प्रति हिनकर झुकाव ‘झमेलिया वियाह’क एकटा विशेष स्वरूप दैत छैक। बारह सालक नेनाक बिआहक ओरियाओन करैत
माए–बापक चित्र जत्ते हँसबै छैक, माएक बेमारी ओतबे सुन्न। लेखकक रचना संसारमे काल-देवताक लेल विशेष जग्गह,
तँए ई नाटक प्रहसनक प्रारंभिक रूपगुण देखाबितो किछु आर अछि।
पहिले दृश्यमे सुशीला कहैत छथिन ‘राजा दैवक कोन ठेकान...,
अगर दुरभाखा पड़तै तँ सुभाखा किअए ने पड़ै छै...।’ आ राजा, दैवक कर्तव्यक प्रति ई उदासीनताक
अनुभव समस्त आस्तिकता आ भाग्यवादिताकेँ खंडित करैत अछि।
सभ नाटकमे भरत मुनिकेँ खोजनाइ जरूरी नइ, ओना उत्साही विवेचक अर्थ-प्रकृति,
कार्यावस्था आ संधिक खोज करबे करता, आ
कोनो तत्व नइ मिलतनि तँ चिकडि़ उठता। यद्यपि लेखकक उद्देश्य स्पष्ट अछि। शास्त्रीय
रूढ़ि जेना–नान्दी पाठ, मंगलाचरण,
प्रस्तावना, भरतवाक्यक प्रति लेखक
कोनो आकर्षण नइ देखबैत छथिन। एतबे नइ पाश्चात्य नाट्य सिद्धांतकेँ हूबहू (देकसी)
खोजएबलाकेँ आलस सेहो लागतनि। तँए ‘झमेलिया वियाह’ नाटकमे स्टीरियोटाईप संघर्ष देखबाक ईच्छुक भाय लोकनि कनेक बचि बचा
के चलब। विसंगति आ समस्या नाटकक फार्मूलाकेँ नाटकमे खोजएबलाकेँ सेहो झमेला बुझा
सकैत छनि, किएक तँ लेखक कोनो फार्मूलाकेँ स्वीकारि के नइ
लिखैत छथिन ।
सीधा-सीधी अंक-बिहीन ‘झमेलिया वियाह’ नओ गोट दृश्यमे बँटल अछि: अनेक दृश्यस्य एकांकी। ने बहुत छोट आ ने
नमहर। तीन चारि घंटाक बिना झमेलाकेँ ‘झमेलिया वियाह’। एकेटा परदा या बॉक्स सेटपर मंचित होमए योग्य। मात्र घर वा दरबज्जाक
साज-सज्जा। तेरहटा पुरुष आ चारिटा स्त्री पात्रक नाटक। छोट-छोट रसगर संवाद,
संघर्ष आ उतार-चढ़ावक संभावनासँ युक्त। ने केतौ नमहर स्वगत ने
नमहर संवाद। असंभव दृश्य, बाढि़, हाथी-घोड़ा, कार जीपक कोनो योजना नइ। संवादक
द्वारा विभिन्न बरियाती या यात्राक कथासँ जिज्ञासा आ आद्यांत आकर्षण। कथामे चैता
केर रमणीयता आ मर्यादा, तँए जोगीराक दिशाहीनता आ उद्दाम
वेग नइ भेटत। गंभीर साहित्य सर्वदा अपन समैक अन्न, खून
पसेनाक गंधसँ युक्त होइत अछि। आ ‘झमेलिया वियाह’ सेहो पावनि-तिहार, भनसा घरक फोड़न-छौंक,
सोयरी, श्मशान आ पकमानक बहुवर्णी गंधसँ
युक्त अछि, एकदम ओहिना जेना पाब्लो नेरूदा विभिन्न
कोटिक गंधकेँ कवितामे खोजैत छथिन।
‘झमेलिया वियाह’क सामाजिक आ सांस्कृतिक आधारपर कनेक विचार करू। ई ओइ ठामक नाटक अछि,
जतए कर्मपर जन्म, संयोग आ कालदेवताकेँ
अंकुश छैक, जइठामक लोक मानैत छथिन जे कखनो मुँहसँ अवाच
कथा नै निकाली। दुरभक्खो विषाइ छै। सामाजिक रूपेँ ओ वर्ग जेकर हँसी-खुशी माटिक
तरमे तोपा गेल अछि। लैंगिक विचार हुनकर ई जे पुरुख आ स्त्रीगणक काज फुट-फुट अछि।
आ विकासक उदाहरण ई कि जइठीन मथ-टनकीक एकटा गोटी नै भेटै छै तइठीन साल भरि पथ-पानिक
संग दवाइ खाएब पार लागत?
मुदा जगदीशजी केवल सातत्य आ निरंतरताक लेखक
नइ छथिन, परिवर्तनक
छोट-छोट यतिपर अपन कैमरासँ फ्लैश दैत रहैत छथिन। तँए यथास्थितिवादक लेल अभिशप्त
होइतो यशोधर बुझैत छथिन जे मनुक्खक मनुखता गुणमे छिपल छै नै कि रंगमे। आ सुशीला
सामाजिक स्थितिपर बिगड़ैत छथिन कि विधाताकेँ चूक भेलनि जे मनुक्खोकेँ सींघ नांगरि
किअए ने देलखिन। आ ई नाटक कालदेवताक ओइ खंडसँ जुड़ैत अछि जतए पोता श्याम तेरह के
थर्टिन आ तीन के थ्री कहैत छथिन। ऐठाम अखबार आबैत छैक आ राजदेव देशभक्तिक
परिभाषाकेँ विस्तृत बनेबाक लेल कटिबद्ध छथिन। खेतमे पसीना चुबबैत खेतिहर, सड़कपर पत्थर फोड़ैत बोनिहार, धारमे नाव
खेबैत खेबनिहार सभ देश सेवा करैत अछि, आ राजदेव सभकेँ
देशभक्त मानैत छथिन।
‘झमेलिया वियाह’क झमेला जिनगीक स्वाभाविक रंग परिवर्तनसँ उद्भूत अछि, तँए जीवनक सामान्य गतिविधिक चित्रण चलि रहल अछि कथाकेँ बिना नीरस
बनेने। नाटकक कथा विकास बिना कोनो बिहाड़िक आगू बढ़ैत अछि, मुदा लेखकीय कौशल सामान्य कथोपकथनकेँ विशिष्ट बनबैत अछि। पहिल दृश्यमे
पति-पत्नीक बातचितमे हास्यक संग समए देवताक क्रूरता सानल बुझाइत अछि। दोसर दृश्यमे
झमेलिया अपन स्वाभाविक कैशोर्यसँ समैकेँ द्वारा तोपल खुशीकेँ खुनबाक प्रयास करैत
अछि। पहिल दृश्यमे व्यक्ति परिस्थितिकेँ समक्ष मूक बनल अछि, आ दोसर दृश्यमे व्यक्तित्व आ समैक संघर्ष कथाकेँ आगू बढ़बैत कथा आ
जिनगीकेँ दिशा निर्धारित करैत अछि। तेसर दृश्य देशभक्ति आ विधवा विवाहक प्रश्नकेँ
अर्थ विस्तार दैत अछि, आ ई नाटकक गतिसँ बेशी जिनगीकेँ
गतिशील करबाक लेल अनुप्राणित अछि ।
चारिम दृश्यमे राधेश्याम कहैत छथिन जे
कमसँ कम तीनक मिलानी अबस हेबाक चाही। आ, लेखक अत्यंत चुंबकीयतासँ नाटकीय कथामे ओइ जिज्ञासाकेँ समाविष्ट कऽ
दैत छथिन कि पता नइ मिलान भऽ पेतै आ कि नइ। ई जिज्ञासा बरियाती-सरियातीक मारिपीट
आ समाजक कुकुड़ चालिसँ निरंतर बनल रहैत छैक। आ पांचम दृश्यमे मिथिलाक ओ सनातन ‘खोटिकरमा’ पुराण। दहेज, बेटी, बिआह आ घटकक चक्रव्यूह! आ लेखकक कटुक्ति जे ने केवल मैथिल समाज बल्कि समकालीन बुद्धिजीवी आ
आलोचनाक लेल सेहो अकाट्य अछि: कतए नै दलाली अछि। एक्के शब्दकेँ जगह-जगह
बदलि-बदलि सभ अपन-अपन हाथ सुतारैए ।
आ घटकभायकेँ देखिअनु। समैकेँ भागबा आ समैमे
आगि लगबाक स्पष्ट दृश्य हुनके देखाइ छनि। अपन नीच चेष्टाकेँ छुपबैत बालगोविन्दकेँ
एक छिट्टा आर्शीवाद दैत छथिन। बालगोविन्दकेँ जाइते हुनकर आस्तिकताक रूपांतरण ऐ बिन्दुपर
होइत अछि ‘भगवान बड़ीटा
छथिन। जँ से नै रहितथि तँ पहाड़क खोहमे रहैबला केना जीबैए। अजगरकेँ अहार कतए सँ
अबै छै। घास-पातमे फूल-फड़ केना लगै छै.......’ बातचितक
क्रममे ओ बेर-बेर बुझबैक आ फरिछाबैक काज करैत छथि। मैथिल समाजक अगिलगओना। महत्व
देबै तँ काजो कऽ देत नइ तँ आगि लगा कऽ छोड़त !!!!!
छठम दृश्यमे बाबा आ पोतीक बातचित आ बरियाती
जएबा आ नइ जएबाक औचित्यपर मंथन। बाबा राजदेव निर्णय नइ लऽ पाबै छथिन। बरियाती
जएबाक अनिवार्यतापर ओ बिच-बिचहामे छथिन ‘छइहो आ नहियो छै। समाजमे दुनू चलै छै। हमरे बिआह मे मामेटा बरियाती
गेल रहथि। ‘मुदा खाए, पचबै आ
दुइर होइक कोनो समुचित निदान नइ भेटैत छैक। बरियाती-सरियातीक व्यवहार शास्त्र
बनबैत राजदेव आ कृष्णानंद कथे-बिहनिमे ओझरा कऽ रहि जाइत छथि। दस बरिखक बच्चाकेँ
श्राद्धमे रसगुल्ला मांगि-मांगि कऽ खाइबला हमर समाज बिआहमे किएक ने खाएत? तँए कामेसर भाय निशाँमे अढ़ाय-तीन सए रसगुल्ला आ किलो चारिएक माछ पचा
गेलखिन आ रसगुल्लो सरबा एतए ओतए नइ आंतेमे जा नुका रहल !!!
सातम दृश्य सभसँ नमहर अछि, मुदा बिआह पूर्व वर आ कन्यागतक
झीका-तीरी आ घटकभाय द्वारा बरियाती गमनक विभिन्न रसगर प्रसंगसँ नाटक बोझिल नइ
होइत छैक। आ घटक भायपर धियान देबै, पूरा नाटकमे सभसँ
बेशी मुहावरा, लोकोक्ति, कहबैकाक
प्रयोग ओएह करैत छथिन। मात्र सातमे दृश्यकेँ देखल जाए खरमास (बैसाख जेठ) मे
आगि-छाइक डर रहै छै (अनुभव के बहाने बात मनेनइ)..... पुरूष नारीक संयोगसँ सृष्टिक
निर्माण होइए (सिद्धांतक तरे धियान मूलबिंदुसँ हटेनइ)...... आगूक विचार बढ़बैसँ
पहिने एक बेर चाह-पान भऽ जाए (भोगी आ लालुप समाजक प्रतिनिधि) ...... जइ काजमे हाथ
दइ छी ओइ काजकेँ कइये कऽ छोड़ै छी (गर्वोक्ति)....... जिनगीमे पहिल बेर एहेन फेरा
लागल (कथा कहबासँ पहिले धियान आकर्षित करबाक सफल प्रयास).... खाइ पीबैक बेरो भऽ
गेल आ देहो हाथ अकड़ि गेल...... कुटुम नारायण तँ ठरलो खा कऽ पेट भरि लेताह मुदा
हमरा तँ कोनो गंजन गृहणी नहिये रखतीह। (प्रकारांतरसँ अपन महत्व आ योगदान जनबैत ई
ध्वनि जे हमरो कहू खाए लेल)
आठमो दृश्यमे बालगोविन्द, यशोधर, भागेसर, घटकभाय
बिआह आ बरियातीकेँ बुझौएल के निदान करबा हेतु प्रयासरत् छथि, आ लेखक घटकभायकेँ पूर्ण नांगट नइ बनबैत छथिन, मुदा
ओकर मीठ-मीठ शब्दक निहितार्थकेँ नीक जकाँ खोलि दैत छथिन। ऐ दृश्यमे बाजल बात, मुहावरा, लोकोक्ति आ प्रसंग, उदाहरणक बले ओ अपन बात मनबाबए लेल कटिबद्ध छथिन। हुनकर कहबैकापर धियान
दिओ- जमात करए करामात..., जाबत बरतन ताबत बरतन.....,
नै पान तँ पानक डंटियेसँ....., सतरह
घाटक सुआद......., अनजान सुनजान महाकल्याण।
मुदा घटकभायकेँ ऐ सुभाषितानिक की निहितार्थ? ई अर्थ पढ़बाक लेल कोनो मेहनति
करबाक जरूरी नइ। ओ राधेश्यामकेँ कहै छथिन ‘जखन बरियाती
पहुंचैए तखन शर्बत ठंडा गरम, चाह-पान, सिगरेट-गुटका चलैए। तइपर सँ पतोरा बान्हल जलपान, तइपर सँ पलाउओ आ भातो, पूड़िओ आ कचौडि़यो,
तइपर सँ रंग-बिरंगक तरकारियो आ अचारो, तइपर
सँ मिठाइयो आ माछो-मासु, तइपर दहियो, सकड़ौड़िओ आ पनीरो चलैए।
नाटकक नओम आ अंतिम दृश्य। बाबा राजदेव आ
पोती सुनीताक वार्तालाप, आखिर ऐ वार्तालापक की औचित्य? जगदीश जी सन
सिद्धहस्त लेखक जानै छथिन जे बीसम आ एकैसम सदीक मिथिला पुरुषहीन भऽ चुकल छैक।
यात्री जीक कवितापर विचार करैत कवयित्री अनामिका कहैत छथिन ‘बिहारक बेशी कनियाँ विस्थापित पतिगणक कनियाँ छथि। ‘सिंदूर तिलकित भाल’ ओइ ठाम सर्वदा चिंताक
गहींर रेखाक पुंज रहल छैक।
....भूमंडलीकरणक बादो ई स्थिति अछि जे
मिथिला, तिरहुत, वैशाली, सारण आ चंपारण यानी गंगा पारक बिहारी
गाम सभ तरहेँ पुरुषबिहीन भऽ गेल छैक। ......सभ पिया परदेशी पिया छथि ओइठाम। गाममे
बचल छथि वृद्धा, परित्यक्ता आ किशोरी सभ। एहन किशोरी,
जेकर तुरते तुरत बिआह भेलै या फेर नइ भेल होए, भेलए ऐ दुआरे नइ जे दहेजक लेल पैसा नइ जुटल हेतैक।‘बिआह आ दहेजक ऐ समस्याक बीच सुनीताकेँ देखल जाए। एक तरहेँ ओ लेखकक
पूर्ण वैचारिक प्रतिनिधि अछि। यद्यपि कखनो-कखनो राजदेव, कृष्णानंद
आ यशोधर सेहो लेखकक विचार व्यक्त करैत छथिन। सुनीता, सुशीला
आ राजदेव मिथिलाक स्थायी आबादी, आ घटकभाइक बीच रहबाक लेल
अभिशप्त पीढ़ी। कृष्णानंद सन पढ़ल-लिखल युवकक स्थान मिथिलाक गाममे कोनो खास नइ।
आ लेखक बिना कोनो हो-हल्ला केने नाटकमे ऐ दुष्प्रवृत्तिकेँ राखि देने छथि। जीवन
आ नाटकक समांतरता ऐठाम समाप्त भऽ जाइत छैक आ दूटा अर्द्धवृत्त अपन चालि स्वभावकें
गमैत जुड़ि पूर्णवृत्त भऽ जाइत अछि।


c: text/html

text:
अन्न नहिं, जल नहिं, सडक नहिं,
मुदा मोबाइल नेटवर्क अछि,
माथा पर छत नहिं आ नहिं अछि अस्पताल,
आ नहिं धिया-पूता’क लेल स्कूल,
जेतय एखनो धिया-पूता सभ ईंटा भठ्ठा में
अपन बालपन झोंकि रहल अछि,
मुदा ओतय मोबाइल नेटवर्क अछि!
बिडला, अम्बानी आब तरकारी बेचि रहल अछि,
तरकारी बेचय बला सभ भीख माँगि रहल अछि,
शहर में धराधरि अट्टालिका बनि रहल अछि,
मुदा एखनो आम आदमी छतविहीन अछि,
गली-गली में पिज्जा हट, के.एफ.सी. खुलि गेल अछि,
ओतय कतेक पेट पीठ में धँसल अछि,
माय अपन करेजाक टुकडा बेचि रहल अछि,
स्त्रीगण अपन अस्तित्व बेचय लेल बाध्य अछि,
वैश्वीकरण के मायाजाल में फँसल
इ सपना केकर अछि?
- कुन्दन कुमार मल्लिक, बंगलोर, सम्पर्क- +91-9739004970

robotstxt: allowed

filter: keep


text:
अंतिम पेजसँ..............................................................
Thursday, October 23, 2014
झीसीक मजा
झीसीक मजा
जेठ मास। मलमासक चलैत जूनक अंतिम समए काल्हिसँ कोटो-कचहरी बन्न हएत जे अदहा जुलाईमे खूजत।
बीस बरख पुरान, अंतिम केसक फैसला हएत। सेहो जँ फास्ट ट्रेक कोर्ट नै खुजैत तँ दस-बीस बरख आरो चलैत। ओना केसक चिन्ता तँ सोभाविक छै, मुदा जहिना पैजामा सिऔनिहार निकासक जोगार बना लैत तहिना केसो लड़निहार तँ बनाइए लैत अछि, से छेलैहे। बना ई लैत अछि जे जखनि निचला कोर्टमे बीस-पच्चीस बरख लगैत अछि तखनि ऊपरकामे तइसँ बेसी लगबे करत, तहूमे तीन-तीनटा कोर्ट ऊपर अछि। तँए ईहो तँ कम खुशीक बात नहियेँ भेल जे सरकारी रेकर्डमे मृत्यु घोषित हएब। तइले जहलकेँ किए लग आबए देब।
चारि बजे भोरे साइकिलसँ मधुबनी विदा भेलौं। ओना विदाहे होइ काल मन छह-पाँच करए लगल जे साइकिलसँ जाइ आ ओतए सजा भऽ जाए तखनि साइकिल तँ लुटाइए जाएत। अपना संग लगल वेचारीकेँ किए जहल जाए देब, एकर कोन कसूर छै, फेर हुअए जे जँ सजे भऽ जाएत, तैयो तँ जमानत हेबे करत, फेर घूमि कऽ एबे करब। हँ-निहस करैत साइकिलसँ विदा भेलौं। भोरूका समए, कनी-कनी पूर्वाक सिहकी रहबे करै, किरिण फुटैत-फुटैत मधुबनी पहुँच गेलौं। ओना राँटीक पुबरिये घार लग फ्रेस भऽ गेल रही। राँटी चौकपर पहुँचिते चाह-पान केलौं।भरि दिनक उमसमे दू बजैत-बजैत वेदम भऽ गेलौं। एहेन वेदम भऽ गेल रही जे निर्णऐ नै कऽ पाबी जे जहल कष्टकर होइ छै आकि कोर्ट। अढ़ाइ बजे जजमेंट भेल। केस खारिज भेल। ओकील मुंसीकेँ भोज-भात करैत सूर्यास्त भऽ गेल। अन्हरिया पख गाम जाइमे दू घंटा लगत, एक तँ अन्हार दोसर गर्मी-उमस, तैपर साइकिल चलाएब। मुदा कएले की जाएत। जमातक बीच रही, प्रजातंत्र शासन छिऐहे।
अंतिम पेजसँ..............................................................
एगारह बजे पहुँचिते पत्नी हलसि दौगल आबि, जेना जहलसँ पड़ा कऽ आएल होइ तहिना दरबज्जा-आँगनक बीच दुहारिपर मोथीक बिछान बिछबैत बजली-
“पहिने जिरा लिअ। तखनि खाएब-पीब। अपना हाथक राति छी, सुतैएमे कनी देरीए हएत ने।”
अपन मस्तीमे मस्त रही। सटले उतारा देलियनि-
“अहाँ अपन ओरियानमे जाउ, अखनि झीसीक मजा उठबए दिअ।”¦४५३¦१ जनवरी २०१४
Subscribe to: Post Comments (Atom)


text:
हिंदी दिवस : हर हिंदुस्तानी के आवाज हिंदी..
मुदा बदलैत परिवेश मे जतय आय लोग के लेल वक्त नय अछि ओतय आय लोग सव भाषा के खिचड़ी कऽ देलक अछि। अंहा अपन आस-पासक लोगक बात पर गौर करव तऽ अंहा पैव जे आय शायदे ही कुनो एहन पुरूष औऱ महिला हैत जे कि शुद्ध भाषा के प्रयोग करैत होयत..जेना कि हिंदी बाजैत समय अंग्रेजी के प्रयोग, मैथिलि बाजैत हिंदी आ इंग्लिश शब्दक प्रयोग।
आय तऽ लोग महिलाओं सँ बात करैत कहैत अछि. आप खा रहे हो..या फेर बड़े सँ बात करैत समयो तू-तड़ाके क प्रयोग करैत अछि जेना कि तू खा ले, आप निकलो वगैरह..वगैरह।
दोसर अहम बात जे आय-काइल हर जगह अछि ओ अछि अंग्रेजी के बोलबाला। भौतिकतावादी युग मे स्टेटस मेंटेन करय के चक्कर मे हम विदेशी भाषा के तऽ तेजी सँ अपना रहल छि कियाकि इ बेहद जरूरी अछि, मुदा अपन पहचान ऑउर अपन मातृभाषा के बिसरैत जा रहल छि।
आय अगर मिथिलांचल दंपति दिल्ली, पुणे ऑउर बैंगलोर मे रहैत अछि तऽ हुनका बच्चा के मैथिलि नय आवैत अछि कियाकि ओ अपन बच्चा के कखनो मैथिलि बाजनय सिखेवे नय केलक, अगर बच्चा कखनो काल नकल करैतो अछि तऽ डांट-फटकार परैत अछि कियाकि हुनका लागैत यऽ जे कि हमर बच्चा मातृभाषा सीखे कs की करत ओकरा अंग्रेजी एवा चाहि कियाकि इहे सँ ओ स्मार्ट कहलैत जहनकि अपन क्षेत्रीय भाषा बाइज के पिछडल लागत।
इ सवटा लोगक ग्रसित मानसिकता कऽ सबूत अछि जेकर कारणे आय हमार क्षेत्रीय भाषा के ओ बढ़ावा नय मिलैत अछ जे कि अंग्रेजी कs मिल रहल अछ। हम देशक आन-बान ऑउर शानक बरकरार राखय के लेल कसम तऽ खाइत छि मुदा की मातृभाषा के अनदेखा कऽ के हम वाकई मऽ अपन सप्पत निभा रहल छि।


text:
गजल@प्रभात राय भट्ट
गजल:-गजलक शब्द शब्द अछि हिरामोती जेना लगैय ज्योति
जीवनक विछोड मिलन में गजल जेना लगैय मोती
सोचक सागर में डूबी निकालैय कियो हिरामोती
अप्रतिम सुन्दर शब्दक संयोजन जेना लगैय मोती
सुन्दर नारी पर शब्दक गहना भSजाएत अछि भारी
गीत गजल सुन्दर शब्दक रचना जेना लगैय मोती
श्रृंगार रासक शब्द सं अछि नारी केर श्रृंगार सजल
अनुपम शब्दक अनमोल गजल जेना लगैय मोती
निशब्द भावक शब्द बनी ठोर पर घुन्घुनाए गजल
गजलकारक शब्द रचल गजल जेना लगैय मोती
..........वर्ण-२१....................
रचनाकार:-प्रभात राय भट्ट


text:
03 अप्रैल। पटना। डिजिटल इंडिया बानी रहल अछि जकर सबूत अछि जे आई - कैल्ह केंद्रीय मंत्री तक अपन विरोधी के जबाब सोशल मिडिया पर दैत छैथ। मामला रविशंकर प्रसाद के ट्वीट के अछि। अपन ट्वीट में राजद अध्यक्ष लालू यादव के जवाब दैत कहला कि देशक' राजनीति बदैल गेल अछि लालू जी, पीएम नरेंद्र मोदी आई पूरा देश के गरीब पिछड़ा दलित आर अतिपिछड़ के आशा के केंद्र छैथ ।
दरअसल लालू यादव एक दैनिक समाचार पत्र के इंटरव्यू दैत कहला कि फासिस्ट ताकत के रोकबाक' लेल सभ के एकजुट करे में अपन भूमिका अदा करब। हमर कोनो शर्त नै अछि। हम आ नितीश जी पहल केनौ , बिहार में कांग्रेस के साथ तीनू दलक' महागठबंधन बनल , नतीजा सामने अछि।
एही प्रकार , आब देश के स्तर पर प्रयास होयत। जेकर जाहिठाम जेतैक ताकत होयत , सबके बटोरिक' एक करबाक अछि । इतिहास गवाह अछि, टुकड़ा में बँटीक' भारतीय राजा सभ अपन दम पर विदेशी हमलावर के मुकाबला कैला आ हारैत रहला। गजनी-बाबर सs हारला।
लालू के एही बयान के जवाब दैत रविशंकर प्रसाद ट्वीट करि कहला कहा कि आई प्रधानमंत्री नरेद्र मोदी जी के नेतृत्व आर हुनकर सरकार के कार्यक्रम गरीब में नया विश्वास जगा रहल अछि। एही लेल हमर जीत भs रहल अछि।


text:
'Videha Maithili Drama Festival'- the encyclopaedia of Maithili Stage and Drama/ VIDEHA PARALLEL MAITHILI THEATRE
Saturday, November 10, 2012
रमेश रञ्जन झाद्वारा लिखित मैथिली भाषाक नाटक "मुर्दा" नाटकक विमोचन सम्पन्न (रिपोर्ट सुजीत कुमार झा )
मैथिलीक चर्चित युवा साहित्यकार रमेश रञ्जन झाक नयाँ कृति ‘मुर्दा’नाटककेँ सोमदिन विमोचन ।
मैथिली विकास कोषद्वारा प्रकाशित ओ पुस्तककेँ होटल सीता प्यालेसमे सोमदिन भोरमे नेपालक चर्चित लेखक डा. अभि सुवेदी द्वारा विमोचन, कोषक अध्यक्ष जीवनाथ चौधरी जानकारी देलन्हि अछि ।
रमेश रञ्जनक एहि सँ पूर्व संगोर उपन्यासक अतिरिक्त रत्तवर्षा कविता संग्रह प्रकाशित अछि ।
नेपाल संगीत तथा नाट्य प्रतिष्ठानक प्राज्ञ रहल रमेश रञ्जन साहित्यक अधिकांश क्षेत्रमे कलम चलबैत छथि ।
बैरियर के तोड़त ?
प्राज्ञ रमेश रञ्जन झाद्वारा लिखित मैथिली भाषाक नाटक मुर्दाक विमोचन समारोहमे प्रमुख अतिथिक आसन सँ बजैत नेपाली भाषाक चर्चित लेखक डा. अभि सुवेदी मैथिलीक लेल बहुत रास बैरियर लागल अछि, ओकरा तोड़ने विना एकर सहज विकास होबए नहि सकत उल्लेख कएलन्हि अछि ।
डा. सुवेदी त्रिभुवन विश्व विद्यालयमे अंग्रेजी विषयक शिक्षक छथि । देश विदेशक प्रमुख पत्रिकासभमे हुनकर लेख प्रकाशित होइत रहैत अछि । अर्थात ओ बहुत अनुभवी लोक छथि । हुनकर अनुमान गलत नहि भऽ सकैत अछि ।
कारण नेपालमे सभ सँ बेसी बाजए बला दोसर भाषा मैथिली अछि । नेपाल भारतक मैथिली भाषीक संख्या ५ करोड़ सँ बेसी अछि । एकर बादो मैथिलीक विकास नहि भऽ रहल अछि । एखनो मैथिली भाषी अपन स्वर्णीम इतिहासेकेँ गुणगान करैत अछि ।
नेपालमे संविधानक संग संघीयताक बात उठैत अछि तऽ सभ सँ बेसी विरोध मिथिलेकेँ नामपर होइत अछि । फेर एकर विरोध कोनो अन्य लोक नहि अपनाकेँ मधेशी कहएबला मैथिलीसभ करैत छथि ।
अर्थात सभ सँ बडका बैरियर मैथिलीसभ स्वयं छथि जेना लगैत अछि ।
हुनकासभकेँ बुझौने आगा नहि बढल जा सकैत अछि । तहिना राजनीतिक दलकेँ कोना मिथिला मैथिलीक प्रमुख मुद्दा बनैक ताहिकेँ लेल काज करय पड़त ।
तहिना मैथिली भाषा, साहित्य, कला, संस्कृतिक विकासक लेल निजि स्तर सँ सेहो प्रयास होएब आवश्यक अछि ।
किछु वर्ष इम्हर काज तऽ भेल अछि । जेना पुस्तक प्रकाशन बढव, लेखकद्वारा मात्र नहि कोनो संस्थाद्वारा सेहो पुस्तक प्रकाशन होएब, मैथिली भाषामे निमन्त्रण कार्ड मात्र नहि पत्रपत्रिका सेहो प्रकाशित होएब, देशक दर्जनो रेडियो एफएममे मैथिली भाषाक कार्यक्रम आ समाचार प्रशारण भऽ रहल अछि ।
बैरियर जे अछि ओ टुटत तऽ मैथिलीक विकासकेँ किओ नहि रोकि सकैत अछि । ई बैरियर तोड़ए लेल सम्पूर्ण मैथिलकेँ एक बेर संकल्प लेबहे पड़त ।
जनकपुरधाम, कातिक २० ।
रमेश रञ्जन झाद्वारा लिखित मैथिली भाषाक नाटक ‘मुर्दा’क सोमदिन एक समारोह बीच विमोचन कार्यक्रम सम्पन्न भेल अछि ।
नेपाली भाषाक चर्चित लेखक डा. अभि सुवेदी जनकपुरक रामानन्द चौक स्थित सीता प्यालेस होटलमे विमोचन कएलन्हि अछि ।
ओ नाटकक प्रकाशक मैथिली विकास कोष रहल अछि ।
नेपाल संगीत तथा नाट्य प्रतिष्ठानक प्राज्ञ सेहो रहल रमेश रञ्जनक ई तेसर कृति रहल अछि । एहि सँ पूर्व ‘संगोर’ उपन्यास आ रक्तवर्षा कविता संग्रह प्रकाशित अछि ।
रामानन्द युवा क्लवद्वारा प्रकाशित कथा यात्राक सम्पादन सेहो रमेश कएने छथि ।
मैथिली विकास कोषक अध्यक्ष जीवनाथ चौधरीक अध्यक्षतामे भेल विमोचन समारोहमे वक्तासभ मैथिली साहित्यक विकासक लेल प्रकाशन कार्यपर जोड़ देबए सुझाव देलन्हि । नेपालक धर्तीपर मैथिली नाटकक स्वर्णीम इतिहास भेलाक बादो दू दर्जन सँ बेसी मैथिली नाटक प्रकाशन नहि होएब दुःखक बात रहल हुनक सभक कथन छल ।
कार्यक्रममे नेपाली भाषाक चर्चित लेखक डा. अभि सुवेदी मैथिलीक लेल बहुतरास बैरीयरसभ लागल अछि ओकरा तोडने विना एकर सहज विकास होबए नहि सकत उल्लेख कएलन्हि ।
मैथिली भाषाक लेखकसभ बहुत प्रतिभावानसभ होइतो अवसरकेँ अभावमे बहुत काज होबए नहि सकल हुनक कथन छल ।
नेपाली आ मैथिली भाषाक सम्बन्धक विषयमे चर्चा करैत ओ कहलन्हि दुनू भाषाक साहित्यकारसभकेँ मिलि कऽ आगा बढए पड़त ।
समारोहमे मैथिलीक वरिष्ठ साहित्यकार डा. राजेन्द्र विमल रमेशक नाटक मुर्दाक चर्चाक करैत मैथिलीक लेल एकटा महत्वपूर्ण पुस्तक बनल उल्लेख कएलन्हि अछि ।
मैथिली भाषाक पुस्तक प्रकाशनक संख्यामे वृद्धि भेल प्रति प्रशन्नता व्यक्त करैत डा. विमल कहलन्हि एतबे पर्याप्त नहि अछि, फेर व्यावसायिक रुप सँ कोना मैथिलीक पुस्तक सभ निकलैक ताहि पर सभकेँ ध्यान देबए पड़त ।
नेकपा एमालेक पोलिटव्यूरो सदस्य रामचन्द्र झा रमेश रञ्जनक साहित्य यात्राकेँ प्रशंसा करैत अपनो कृति जल्दिए प्रकाशन करब घोषणा कएलन्हि ।


text:
विकास असल मुद्दा-नीतीश
बिहार के मुख्यमंत्री नीतीश कुमार जीक कहनाय छनि जे अगिला चुनाव विकास के नाम पर लड़ल जाएत. ई बात ओ अपन ब्लॉग पर लिखय छथिन्ह. नीतीश जी अपन ब्लॉग पर 9टा पोस्ट लिख चुकल छथिन्ह. ताजा पोस्ट करीब एक मास बाद लिखलखिन्ह.
नवका पोस्ट चुनाव के ध्यान मे लिखने छथिन्ह. एहि मे ओ साफ कहय छथिन्ह जे आबय वाला विधानसभा चुनाव मे विकास अहम मुद्दा रहत आओर ई जाति पर नहि विकास के आधार पर लड़ल जाएत.
मुख्यमंत्री जी इहो कहय छथिन्ह जे पिछला साल भेल लोकसभा चुनाव मे ई देखल जा चुकल अछि. लोकसभा चुनाव मे हुनकर एनडीए के 40 मे सं 32 सीट मिललन्हि. लोक जाति छोड़ि विकास के नाम पर वोट देलखिन्ह...आओर उम्मीद जताबय छथिन्ह जे एहि बेर सेहो तेहने होएत.
नीतीश जी अपन पोस्ट मे युवा वर्ग आओर महिला सभ पर विशेष ध्यान देने छथिन्ह. ओ लिखय छथिन्ह जे हुनका युवा सभ के अपार सहयोग मिल रहल छनि. युवा सभ हुनकर पोस्ट पर जबरदस्त कमेंट करि रहल छथिन्ह आओर विकास के तारीफ करय छथिन्ह. बिहारी युवा सभ आब जागि गेल छथिन्ह आओर ओ विकास के महत्व समझय छथिन्ह. ओ जानय छथिन्ह जे किनका वोट देलाह पर बिहार के विकास होएत.
मुख्यमंत्री कहय छथिन्ह जे एहि बेर महिला अपन पति-पिता के कहला पर नहि...बल्कि अपन मर्जी सं... अपन राजनीतिक समझ सं वोट करतीह. आजुक महिला सभ जानय छथीह जे विकास के कि महत्व अछि. ओ पहिने सं बेसि जागरूक छथीह. ओ जानय छथीह जे कि गलत अछि...आओर कि सही.
मुख्यमंत्री जी साफ कहय छथिन्ह जे हमरा सभ के जाति के फांस मे बंधय के बजाय...बंटय के बजाय विकास के नाम पर वोट करबाक चाही... बिहार जे विकास के मार्ग पर बढ़ल अछि ओकरा आओर आगां ल जएबाक चाही. जेहि सं हमरा सभ गर्व सं कहि सकी जे हम बिहारी छी.
हमर ईमेल:-hellomithilaa@gmail.com
Subscribe to: Post Comments (Atom)


text:
Wednesday, October 23, 2013
पोलिथिन
पोलिथिन
कमलक बेटीक बिआह छल। लड़काबलाक कहब छेलै जे खेनाइमे माँछ-भात हेबाक चाही। हम सभ डलडाबला पुरी आ सागरक दूधक बनल मिठाइ नै खाएब। हमरो कमल बिआहक काड देने छल तँए हमहूँ बरियातीक स्वागत लेल पहुँचल छेलौं। बारह बजे राति बरियाती आएल। बारहअना बरियाती निसाँमे बुत्त रहए। जवान सबहक गप कि कही जे बुढ़बो सभ डीजेक धूनपर नचैत रहथि। हम कमलकेँ कहलिऐ-
“हौ कमल, बारहअना बरियाती पीने छह तँए जल्दी-जल्दी विधि-बेवहार ससारने चलह।”
कमल कहलक-
“से तँ ठीके कहै छिऐ।”
हम कहललिऐ-
“सभ बरियातीकेँ पंडालमे बैसाबह। आ चाह-नस्ता कराबह। तेकर पछाति विधि-बेवहारक काज शुरू करबिहऽ।”
कमल अपन भातिज िवनोदकेँ बजा कहलक-
“मैकसँ सभ बरियातीकेँ पंडालमे बैसैक आग्रह करही।”
मैकसँ कतेको बेर आग्रहक पछातिओ अदहा बरियाती डीजेक धूनपर नचिते रहल। हारि कऽ जे बरियाती पंडालमे बैसल छल तिनका सभकेँ नास्ता देल गेल। दुल्हाक पिताजीकेँ कहल गेल जे राति बेसी भऽ गेल अछि तँए डीजेकेँ बन्न कऽ चाह-नास्ता करै जाउ। तेकर पछाति विधि-बेवहारक काज हएत। लड़काबला केतेक निहोरा-विनती केलक तखनि जा कऽ डीजे बन्न भेल आ बरियाती सभ चाह-नास्ता लेल पंडालमे बैसल। युवक सभकेँ आश्वासन देल गेल जे चाह-नास्ताक पछाति अहाँ सभ डीजे बाजाक आनन्द लेब। सएह भेल। नवयुवक बरियाती सभ डीजे बाजा चालू करा फेरो नाचए लगल। घरवारी आ बरियातीक बूढ़-बुजुर्ग विधि-बेवहारक काजमे लगि गेल। मड़बा लग बर-कनियाँक तिलक पछाति दुर्वाक्षत भेल। बरकेँ बिआह करैले छोड़ि बरियाती सभ जनवासामे आएल। हम कमलकेँ बजा कहलिऐ-
“जल्दी-जल्दी पंडालमे टेबुल सेट कऽ बरियातीकेँ भोजन लेल बैसाबह।”
सएह भेल। पंडालमे बरियाती सभ आबि बैसला। डीजे बन्न भेल। बरियाती सभ अपन-अपन ग्रुपमे बैसला। सबहक आगू पलेट आ गिलास देल गेल। माँछ-भातक संग सलादक सेहो बेवस्था छल। जखनि भोजन शुरू भेल तँ कमल हमरोसँ भोजनक आग्रह केलक। हम कहलिऐ-
“बरियातीक पछाति हम खेनाइ खाएब।”
कमल हमरासँ फेर आग्रह केलनि-
“तखनि पंडालमे भोजनक बेवस्था देखियौ। कोनो टेबुलपर कोनो चीजक अभाव नै हेबाक चाही।”
हम पंडालमे गेलौं तँ देखै छी जे लगधग अदहा बरियाती पोलिथिनसँ दारू गिलासमे लऽ लऽ पीब रहल छथि। किछु बरियाती अंग्रेजी दारूक बोतल सेहो खोलने छथि। किछुए बरियाती छला जे खाली भोजनेटा कऽ रहल छला। देखि कऽ हम छगुन्तामे पड़ि गेलौं। पोलिथिनमे देशी दारू रहैए जेकर गंध हमरा बरदास नै भेल। हम पंडालसँ बाहर भऽ गेलौं।
बरियातीक भोजन पछाति सर-कुटुम आ गौआँ-घरुआकेँ भोजनक लेल बैसौल गेल। ओहूमे देखै छी जे अदहासँ बेसी लोक पोलिथिन आ अंग्रेजी दारू भोजनक संग पीब रहल छथि। हम एकबेर फेर छगुन्तामे पड़ि गेलौं। कमलकेँ कहलिऐ-
“हौ कमल, बेसी लोक पीआके भऽ गेल अछि।”
ओ बाजल-
“यौ नन्द भायजी, पानि उघैबलासँ लऽ कऽ मड़बा सजबैबला आ रसोइआ सभकेँ बूझू घूसमे पोलिथिन देबए पड़ल अछि। बिना दारूक कोनो काजे नै हएत। पिछला साल मैलाममे एकटा भोज छल। हमर पितिया ससूर मरि गेल रहथिन। ओहू भोजमे देखलिऐ जे पानि उघैबलासँ लऽ कऽ रसोइआ तककेँ घरवारी पोलिथिन आनि-आनि दइ छेलखिन। यौ भाय, आब तँ बिनु दारूक कोनो काजे ने ससरैए।”
हम कहलिऐ-
“हम रूपैआ दऽ देबै मुदा पोलिथिन वा कोनो दारूक बोतल नै देबै। चाहै हमर काज हुअ अथबा नै हुअ।”
कमल बाजल-
“जखनि बेर पड़त तखनि बुझबै।”
कातिक मासक समए। सभ गोटे अपन-अपन वाड़ी-झाड़ीमे तीमन-तरकारी रौपैमे बेस्त। हमरो कट्ठा दुइएक भीठ खेत। ओइ कोलामे सभ साल अल्लू रोपै छी। एमकीओ भीखनासँ हर मोल लऽ खेत जोता तैयार करेलौं। किएक तँ अपना हर-बरद नै। बरद रखबो करब तँ जोतत के। अपना हर जोतैक लूरि नै। दिल्ली-पंजाब खुजबाक कारणे हरबाहा भेटब मोसकिल। तँए सभ खेती-गिरहस्तीक काज टेकटरेसँ होइए। टेकटरबलाकेँ अगुरबारे रूपैआ दऽ अबै छी आ ओ समैपर आबि खेत जोति दइए। मुदा अखनि खेत सभमे धानक फसिल लगल अछि। तँए अखनि टेकटरकेँ जाएब मोसकिल। तही दुआरे भीखनासँ हर मोल लऽ अल्लूक खेत तैयार करेलौं। घोघरडीहा बजारसँ साइकिलपर अल्लूक बीआ आ खादो कीनि अनलौं। आब समस्या अछि। जे रोपत के। बीआ आ खाद तँ अपनो गिरा लेब। मुदा कोदारिसँ दन के काटत? अपना जौं काटब तखनि तँ पएरे कटि जाएत। पछिला साल सएह ने भेल रहए। जोशमे आबि अपने विदा भेल रही दन कटैले आ पत्नीकेँ खाद आ बिआ गिरबैले लऽ गेल रही। कोदारिसँ दू दन काटि कऽ अल्लू तँ रोपलौं मुदा तेसर दनमे तेहन ने पएर कटाएल जे लोक सभ टाँगि कऽ गामपर अनलक। दू सएसँ बेसी रूपैआ दबाइमे लगल आ एक पनरहिया चलल-फिरल नै भेल।
रातिमे खाइतकाल पत्नी बजली-
“अल्लू पचता भऽ रहल अछि। पचता अल्लूमे झुल्सा पकड़त। लत्ती गलि जाएत आ अल्लू किछु ने हएत। केकरो पकड़ि अल्लू रोपा लिअ।”
हम कहलिऐ-
“से तँ ठीके कहै छिऐ।”
भोरे हम भीखना लग गेलौं आ कहलिऐ-
“आइ हमर अल्लू रोपि दए।”
भीखना बाजल-
“हमरा एक्को पलक छुट्टी नै अछि। हमरा तँ हरे जोतैसँ छुट्टी नै रहैए। दू सए टाकामे हर बेचै छी। अखने तँ समए अछि जे किछु कमा लेब। जखनि धान कटि जाएत आ खेत खाली भऽ जाएत तब सभ गोटे टेकटरेसँ हर जोताएत। अखनि तँ टेकटर जाइक बाटे नै छै। तँए लोक वाड़ी-झाड़ी करैले हर मोल लइए।”
भीखनाक गप सुनि ओतएसँ हम बितबा लग गेलौं ओकरो अल्लू रोपैक आग्रह केलिऐ। बितबा कहलक-
“हम अपने फिरिसान छी। मंगली माए नैहर चलि गेल। ओकरा माएकेँ लकबा मारि देलकै। हमरा माल-जाल सभकेँ देखए पड़ैए आ भानसो अपने करए पड़ैए। किएक तँ बेटी जे मंगली अछि ओ पढ़ैले इसकूल चलि जाइए। बूझू अखनि सभ काज अपने करए पड़ैए।”
हम कहलिऐ-
“हौ, आब अल्लू पचता भऽ रहल अछि। अपनासँ दन काटले ने हएत।”
तब बितबा कहलक-
“यौ गिरहत, भीलबा लग चलि जाउ। ओकरा बैसले देखै छिऐ। चारिम दिन पंचाबसँ ऐबे कएल अछि।”
भीलबा लग गेलौं। ओ मोबाइलमे गीत सुनै छल। हमरा देखते टोकलक-
“गिरहत गोर लगै छी।”
हम कहलिऐ-
“नीक्के रहऽ। कहिया गाम एलहक?”
भीलबा बाजल-
“चारिम दिन एलौंहेँ। केम्हर-केम्हर आएल छेलिऐ गिरहत?”
हम कहलिऐ-
“हौ, हमरा अल्लू रोपेबाक अछि। तँए तोरे लग एलिय हेन। कनी आइ हमर बेगरता सम्हारि दैह।”
तखनि भीलबा कहलक-
“हमर तबियत ठीक नै अछि। हमरा सक्क नै हएत।”
हम कहलिऐ-
“हौ भीलाइ तोरा लग बड़ आशासँ आएल छेलौं। आइएटा हमर काज सम्हारि दैह।”
ताबेतमे भीलबाक माए अँगनासँ निकलल। ओ भीलबासँ कहलक-
“जो गिरहतकेँ अल्लू रोपि दही गऽ। गिरहतक हमरापर बड़ उपकार छै। बैसाखमे अपन बकरी लालबाबूकेँ खेरही चरि नेने रहै तँ ओ बकरी बान्हि नेने रहए। हमरा पता लगल तँ लालबाबू लग गेल रही मुदा ओ बकरी नै देलक। कहलक, बकरी सरपंच ओइठाम दऽ अबै छी ओतेसँ लऽ जाएब। इहए गिरहत लालबाबूकेँ बुझा अपन बकरी दियौलक। जाही हिनकर काज कऽ दही गऽ।”
भीलबा बाजल-
“गिरहत, अहाँक अल्लू रोपि देब। मुदा बोइनक ऊपरसँ किछु आरो खरचा करए पड़त।”
हम पुछलिऐ-
“की खर्च लेबहक? चाह-पान लऽ किछु अलगसँ दऽ देबह।”
भीलबा बाजल-
“से नै हएत। बोइनक अलाबे एकटा पोलिथिन देबए पड़त।”
हमरा कमलक गप मन पड़ि गेल। मुदा की करब। अल्लू पचता भऽ रहल छल। हम सोचमे पड़ि गलौं जौं एकरा पोलिथिन गछि लइ छी तँ अपन सिद्धान्तक विपरीत काज हएत।
बिच्चेमे भीलबा टोकलक-
“गिरहत, बीस टाका तँ अलगसँ खर्च करए पड़त मुदा अल्लू तँ रोपा जाएत।”
हम कहलिऐ-
“हौ बाउ, बात बीस टाकाक नै छै। हम दारू पीनाइकेँ नीक नै बुझै छी। हम तोरा मिठाइ खाइले पच्चीस टाका दऽ देबह मुदा पोलिथिन नै देबह।”
भीलबाक माए सभ गप सुनैत, ओ बजली-
“जो, गिरहतक अल्लू रोपि दहिन गऽ बोइनक अलाबे किछु नै मांगही। ठीके कहै छथुन ई सभ नै पी।”
भीलबा हमरा संगे विदा भऽ गेल।
Subscribe to: Post Comments (Atom)


text:
बाढ़ि राष्ट्रीय आपदा... Baarhi Rashtriya Aapda
बाढ़ि राष्ट्रीय आपदा
बिहार मे आएल बाढ़ि के राष्ट्रीय आपदा घोषित कs देल गेल अछि. एकर घोषणा प्रधानमंत्री मनमोहन सिंह जी कोसी सं बाढ़ि प्रभावित इलाका सहरसा... सुपौल... मधेपुरा आओर अररिया के दौरा कएला के बाद कएलथिन्ह. प्रधानमंत्री के कहनाय छलन्हि जे हालात सच मे बड़ खराब अछि. आपदा के एहन स्थिति मे केन्द्र बिहार के संग अछि आओर जरूरत पड़ला पर केन्द्र हर संभव मदद देबय लेल तैयार अछि. प्रधानमंत्री राज्य के एक हजार करोड़ रुपया के आर्थिक मदद देबय के घोषणा सेहो कएलथिन्ह. एहि के संग श्री मनमोहन सिंह जी के कहनाय छलन्हि जे बिहार के तुरंत सवा लाख टन अनाज सेहो देल जाएत. ई सभ शुरुआती मदद अछि. बाढ़िक आकलन कएला के बाद केन्द्र के तरफ सं आओर मदद देल जाएत.
एहि सं पहिने प्रधानमंत्री बाढि प्रभावित इलाका के हवाई सर्वेक्षण कएलथिन्ह. हुनका संग यूपीए अध्यक्ष सोनिया गांधी सेहो छलखिन्ह. प्रधानमंत्री आओर सोनिया गांधी के संग मुख्यमंत्री नीतीश कुमार... रेल मंत्री लालू प्रसाद यादव...रसायन आओर उर्वरक मंत्री रामविलास पासवान... केंद्रीय जल संसाधन मंत्री जयप्रकाश नारायण यादव आओर पूर्व मुख्यमंत्री राबड़ी देवी सेहो हवाई सर्वेक्षण मे शामिल छलखिन्ह.
हवाई सर्वेक्षण मे शामिल केंद्रीय गृहमंत्री शिवराज पाटिल के कहनाय छलन्हि जे एहन समय मे सभ के मिलि के काज करबाक चाही जाहि सं बेसि सं बेसि लोक तक राहत पहुंच सकय. मुदा सरकार... प्रशासन केर सामने सभस बड़का चुनौती कई दिन सं बाढ़ि मे फंसल लोक तक राहत सामान पहुंचचाबय के अछि. खाय पिबय के पैकेट बांटल जा रहल अछि मुदा ई सभ बाढ़ि पीड़ित तक नहिं पहुंच पाबि रहल अछि.
2 comments:


text:
स्थानीय मोल अनुसार क्षतिपूर्तिक माँग
रोशनकुमार झा, जनकपुरधाम, फागुन ३०, – जनकपुर विमान स्थलकेँ क्षेत्रीय बसोवास करयबला सभक चिन्ता बढय लागल अछि । विमान स्थल क्षेत्र विस्तारक लेल जमिन अधिग्रहणक योजना आ परिमाण सार्वजनिक भेलाक बाद हुनका सभक बैचेनी आओर बढल अछि ।mm
जमिनक मुआब्जा कतेक भेटत ? यैह प्रश्नसभक कारण स्थानीय बासीक चिन्ता बढल अछि ।
किछुए दिन पुर्व कटैया चौरीमे जमिन किन कऽ घर बनौने शिवजी साह कहलन्हि ‘उत्तरमे दू सय ५० मिटर जमिन अधिग्रहण करबाक चर्चा छै कहीं हमरो जमिन नहि परि जाए ।’ ओ जमिन परल तऽ खरिदक दामो उपर हैत की नहि से चिन्ता बढल बतौलन्हि ।
तहिना शिक्षा कार्यालय नजदिक रहनिहार विनय यादव अधिग्रहण करबाक योजना अनुरुप अपन जमिन अधिग्रहणमे परबाक पक्का रहल बतौलन्हि । यादव सेहो जमिनक मुआब्जा सम्बन्धमे अपना चिन्ता रहल उल्लेख कएलन्हि ।
जमिनक मुआब्जा सम्बन्धमे अधिकांश गोटे चिन्तित रहितो विमानस्थल क्षेत्र विस्तार सम्बन्धमे कोनो विरोध नहि रहल जनौलक अछि । ओ सभ कहलन्हि ‘विमान स्थल क्षेत्र विस्तार होएबाक चाही आ स्थानीय दर अनुसार क्षतिपूर्ति भेटबाक चाही से हमर सभक माँग अछि । एना नहि भेल तऽ अपनेसभ सडकपर उतरबाक ओ सभ चेतावनी देलन्हि ।
Filed under: तराई नेपाल |


text:
हमर विचार... The Urgency Of Inclusive Growth And My Vision For Bihar पर लेक्चर देबय के छनि. कोलम्बिया बिजनेस स्कूल बिहारक विकास मॉडल के अपन सिलेबस मे सेहो शामिल करय के सोचि रहल अछि.
नीतीश अमेरिका के पढ़एताह बिजनेसक पाठ
Nitish Invited By Columbian B-school
बिहार के लेल एकटा नीक खबर अछि. ई खबर मुख्यमंत्री नीतीश जीक लेल सेहो नीक छनि. एकरा अहां नीतीश जीक एकटा पैघ उपलब्धि कहि सकय छी. हुनका अमेरिका के प्रतिष्ठित कोलम्बिया यूनिवर्सिटी सं न्योत मिललन्हि. यूनिवर्सिटी के तरफ सं ई न्योत ओहिठाम के कोलम्बिया बिजनेस स्कूल मे लेक्चर देबय लेल छनि.
असल मे न्यूयॉर्क मे एक अप्रैल सं इंडिया बिजनेस कॉन्फ्रेंस होए वाला अछि. नीतीश जीके बिहारक तात्कालिक समग्र विकास आओर
हमर विचार... The Urgency Of Inclusive Growth And My Vision For Bihar पर लेक्चर देबय के छनि. कोलम्बिया बिजनेस स्कूल बिहारक विकास मॉडल के अपन सिलेबस मे सेहो शामिल करय के सोचि रहल अछि.
हमर विचार... The Urgency Of Inclusive Growth And My Vision For Bihar पर लेक्चर देबय के छनि. कोलम्बिया बिजनेस स्कूल बिहारक विकास मॉडल के अपन सिलेबस मे सेहो शामिल करय के सोचि रहल अछि.
नीतीश जीक नेतृत्व मे पिछड़ल बिहार मे जे विकास भेल अछि आओर जेहि तरह सं ओ भारी वोट सं फेर सं जीत क अएलाह ओहि सं पूरा दुनिया के नजर बिहार पर अछि. स्कूल सेहो चाहैत अछि जे नीतीश जीक नेतृव्त मे मिलल बिहार के एहि कामयाबी के पाठ दुनिया के मैनेजमेंट के छात्र पढ़य. संगहि-संग नीतीश जी खुद सेहो अपन कुशल management के गुर छात्र के बतौथिन्ह.
कुल मिला क कोलम्बिया बिजनेस स्कूल बिहारक विकास...नीतीश जीक नेतृत्व पर छात्र के बताबय चाहैत अछि. मुख्यमंत्री जी एहि न्योत सं उत्साहित छथिन्ह आओर अफसर सभ के तैयारी करय के लेल सेहो कहलखिन्ह. कॉन्फ्रेंस केर थीम अछि India: An Honest Conversation. एहि मे देश केर बिजनेस के संभावना आओर चुनौती जैसन मुद्दा पर चर्चा होएl अछि.
अखन हालहिं मे चीन के राजदूत जखन बिहार आएल छलाह त ओ सेहो हिनका चीन आबय के न्योत देने छलखिन्ह. चीनी राजदूत बिहार के विकास के लेल हरसंभव मदद देबय के भरोस सेहो देने छलखिन्ह. एहि यात्राक दौरान चीन के तरफ सं नालंदा यूनिवर्सिटी के लेल करीब एक अरब डॉलर के मदद सेहो देबय केर बात कहल गेल छल.
हमर ईमेल:-hellomithilaa@gmail.com
Subscribe to: Post Comments (Atom)


text:
मैथिली सिनेमाक इतिहासमे
मैथिलीक पहिल रंगीन फ़िल्म जय बाबा बैद्यनाथक नाम दबल अछि। 1979मे प्रदर्शित धार्मिक
फ़िल्म जय बाबा बैद्यनाथक निर्माण "मधुश्रावणी" नामसं भेल छल। मुदा तत्कालीन
परिवेशमे एहिमे मैथिली भाषाक अलावा,आनो भाषाक प्रयोग करय
पड़ल छल। विश्वजीत, सोमा सालकर, विपिन गुप्ता, त्रिलोचन झा , बकुल अभिनित एहि फ़िल्मक
निर्देशन कयने छलाह हिन्दी सिनेमाक स्थापित गीतकार, निर्माता ओ निर्देशक दरभंगा निवासी प्रह्लाद शर्मा । संगीत देने छलैथ
प्रसिद्ध संगीतकार वी बल्सारा। मैथिली साहित्यकार आचार्य सोमदेव आओर पं चन्द्रनाथ
मिश्र ' अमर'क अतिरिक्त प्रह्लाद
शर्मा एहि फ़िल्मक गीत लिखने छलैथ।
यश प्रोडक्शन्स केर
बैनरक अधीन बनल एहि फ़िल्ममे कुल आठटा गीत अछि- (1) कखन हरब दुख मोर, (2) बर के देख गे माई (अमर
जी), (3)
लिखलहुं
हं चिट्ठी,
(4) सावन
आवन कहि गेल,
(5) तोहर
गोर गोर अंग (सोमदेव),
(6) मोहे
दर्शन दो अविनाशी,
(7) तुझे
कौन कहेगा दानी,
(8) रुठ
कर जाते कहां सनम । फ़िल्मक किछु गीतके छोड़िकए बाकीं सब गीत मैथिलीये में अछि मुदा
ई गीत सब उपलब्ध नहिं भ पाबि रहल अछि। मो रफ़ी द्वारा गावल हिन्दी गीत उपलब्ध अछि।
निर्माता, निर्देशक आ गीतकार
प्रह्लाद शर्मा आठ गोट फ़िल्मक निर्देशन केने छलैथ- वही लडकी (1967), प्यार (1969), धूप छॉंव (1977), रातेर कुहेली (1988), विद्यापति (1964), रंगेर कुएली (1988), प्रें की गंगा (1971) आ जय बाबा बैद्यनाथ (1979)
"जय बाबा बैद्यनाथ"
प्रह्लाद शर्मा आऒर वी वलसाराक अन्तिम फ़िल्म छल।
प्रस्तुति- भास्कर झा


text:
सब स पहिने दिल्ली कार्यक्रम के ले तमाम मिरानीसे सेनानी के हार्दिक शुभकामना, मिथिला राज्य के लेल प्रयास जाहि स्तर पर मिरानीसे द्वारा सम्भव अछि शायद कोनो दोसर मंच सा सम्भव नहीं अछि, पिछला एक दू साल में जे कोनो कार्यक्रम, जन जागरण और धरना प्रदर्शन वा नेतागण नेतागण संग भेट वार्ता काबिलेतारीफ छल।
आई मिथिला नहीं सम्पूर्ण देश और विदेशो में भी अलग मिथिला राज्य के मांग (मिरानीसे) द्वारा जे उठाओल जा रहल अछि से चर्चित अछि, संगहि एक टा बात (जे गंभीर अछि) जन समर्थन, और एक आवाज पर इकठ्ठा भेनाई महत्वपूर्ण अछि (उदाहरण : - जाई जगह जगह पर अपन मिरनिसे कार्यकर्ता प्रदर्शन करबाक लेल इकठ्ठा भेल डेल्ही पुलिस द्वारा हटा देल गेल और देश के सब स महत्वपूर्ण जगह पर १४४ के बाबजूद दिल्ली c. m द्वारा अपन समर्थक संग दू दिन तक भांगरा के कार्यक्रम भेल से पूरा देश देखलक और संगहि पुलिस और तमाम केंद्र सरकार के मंत्रीगण सेहो सहभागी भेल, कारण - धरना कोनो पार्टी प्रायोजित छल ताई लेल केंद्र सरकार सेहो अपन वोट के खातिर उपयुक्त कार्यवाई करय में हमेशा बचय के कोशिश कयलक) मतलब साफ अछि जे अगर धरना प्रदर्शन राजनीतिक होयत त सरकारो गम्भीरता स एक्शन लई छै ओना अगर कोनो आम धरना होयत ता याद आबैत अछि (बाबा रामदेव के रामलीला). अलग मिथिला राज्यक मांग शायद ही कोनो पार्टी एखुनका परिदृश्य में पूर्ण रूपेण समर्थन करत।
भाजपा सांसद कीर्ति झा जी द्वारा समर्थन स्वागत योग्य अछि,
एक टा सुझाव/निवेदन/जनाकांक्षा … जे किया नै मिरनिसे के एक राजनीतिक रूप देल जाय लगभग सब पदाधिकारी (मिरानीसे के) एक जन प्रतिनीधि के हिसाब सा कार्यरत छि और संगहि राजनीतिक परिवेश स छि ज्यादा तकलीफ नहि होयबाक चाही कारन राजनीतिक पार्टी के अपन एजेंडा होयबाक चाही जे मिरनिसे के जन्म एक महत्वपूर्ण विषय के पूरा करबाक लेल भेल अछि (अलग मिथिला राज्य) ई प्रमुख मुद्दा होयबाक चाही जन समर्थन जरूर जरूर भेटत। जमीनी स्तर पर हर मैथिल के अई संग्राम में सहभागिता लेल उत्साहित करबाक जरुरत अछि संगहि मिथिलांचल के हरेक गाव और शहर में सदस्यता अभियान चलेबाक जरुरत अछि.
ओना बिना राजनीतिक भेने सेहो सफलता भेटइ छै मुदा शनैः शनैः (एक बात और अगर झारखण्ड, विदर्भ, तेलंगाना, पूर्वांचल या और कोनो राज्यक मांग गैर राजनीतिक होईत त शायद अहि पर कार्यवाई सम्भव नहीं छल, झारखण्ड, तेलंगाना बनी गेल शीघ्रहि विदर्भ और उ.प में सेहो छोट - छोट राज्य बनी जायत कियाक ता हर पार्टी अपन नफा नुकसान देखति कार्यवाई करैत अछि से त आहाँ सभ लोकनि ज्यादा समझदार/जानकार छी).
अंत में - उपरोक्त विचार किछु ग्रामीण जनमानस और हमर अपन अछि हमर विचार स अगर किनको तकलीफ या ठेस पहुँचनि त हैम क्षमाप्रार्थी छी। —


text:
बेगूसराय। 26 दिसम्बर। थाना क्षेत्र के कुम्हारसों पंचायत स्थित कौङा गाम के छोटी बागमती नदी कात से कैल्ह रविवार दिन क्षत-विक्षत स्थिति मे एक शव भेटल, जाहिक पहचान बखरी थाना के मौजी हरिसिंह निवासी उपेंद्र शाह के पुत्र कृष्ण मुरारी (17) केर रूप मे कायल गेल। कृष्ण मुरारी उत्क्रमित उच्च विद्यालय गुदार मे वर्ग नवम केर छात्र छलाह।
परिजन सभक मुताबिक ओ 6 दिसम्बर से लापता छलाह। एहि संबंध मे बखरी थाना मे प्राथमिकी दर्ज कराओल गेल छल। जाहिमे अपराधि सभ द्वारा 50 हजार टाका केर फिरौती मांगबाक आरोप लगाओल गेल छल। मृतक के बहनोई मिथिलेश कुमार कहला कि अगर पुलिस कनिकोटा सजग रहतीयैत तेँ शायद कृष्ण मुरारी के जान नहि देबा परतियैन्ह। शव के पता ओय समय लागल जखन स्थानीय किसान जलकुंभी हटा सिंचाई लेल पम्प सेट केर सेक्सन पाइप लगा रहल छल। कृष्ण मुरारी के गर्दैन मे रस्सी केर फंदा लागल छल। ओतहि हुनकर बाया टांग सेहो काटल छल। थानाध्यक्ष सुनील कुमार घटनास्थल पर पहुंच शव क' अप्पन कब्जा म' ल' पोस्टमाटम लेल भेज देलन्हि। इलाके के लोग पुलिस केर कार्यशैली पर सवाल उठा रहल अछि।


text:
पुष्प -5 ॐ
सिद्धि-कथा --
---------------
राजनगर मे विशाल मंदिर बनाओल गेल। ओहि मे माॅ काली के मूर्तिक स्थापना होयबाक छल।लोकक करमान लागल रहै।अजमेर सॅ छौ महिना मे बनि क' मूर्ति आयल रहए।सहस्त्रो ब्राह्मणक मंत्रोच्चार सॅ आकाश गुंजायमान भ' गेल ।108 ब्राह्मण तॅ मूर्ति बनबाक काले सॅ पुरश्चरण मे लागल रहथि ।ओहि दिन तॅ सहस्त्रोक संख्या भ' गेल छल।
किन्तु, महाराज प्रातःकाले सॅ साधना-कक्ष मे बन्द रहथि ।मूर्ति, वेदी पर स्थापित भेल।ओहि मे आॅखि लगेबाक समय आबि गेल ।महाराज अपन कक्ष सॅ निकललाह आ पुरश्चरणकर्ता ब्राह्मण केॅ सावधान कएलनि , पुनः साधना-कक्ष मे चलि गेलाह।भगवती के आॅखि लगाओल गेलैन्ह।मुदा ई की ! जे मिस्त्री आॅखि लगौलक ओकर दुनू हाथ ऊपर के ऊपरे रहि गेलै।ओ असहाय अवस्था मे ठाढे रहि गेल, ने घूमि सकै छल आ ने बैसि सकै छल ।ओकरा मुॅह सॅ बोली तक नै बहराइ।
महाराज एलाह ।किछु काल मूर्ति दिस देखि, झटाक सॅ मिस्री के हाथ पकड़ि नीचाॅ क' देलनि।ओहि स्थान सॅ ओकरा खींचि लेलाह।बस, फेर ओ पहिने जकाॅ भ'गेल ।भीड़ जय-जयकारक निनाद सॅ आकाश गुंजित क' देलक ।
एकबेर कमला नदी में बाढि आयल छलै। नदी ओहि भू-भाग के काटैत 'काली मंदिर ' दिस बढऽ लागल ।महाराज के खबरि भेलैन ।ओ आबि क' कमला मे स्नान केलैन, किछु जप क' भीजले धोती पहिरने जेना-जेना घूमैत गेला ,तहिना-तहिना कमला नदी के धार सेहो घूमि गेल।ओहि धारक एहि प्रकारक घुमाव देखि लोक चकित भ' गेल रहए।
●महाप्रयाण -;-
जखन महाराज अंतिम बेर बीमार पड़ला त' हुनकर बीमारी उग्र रूप ध' लेलक। डाक्टरक राय भेलैन जे हुनका निकट क्यो नहि आबथि ।एतऽ धरि जे रानी साहिबा सेहो नहि ।ओहि समय देख-भालक सब भार हुनक प्राइवेट सेक्रेटरी पं• मथुरा प्रसाद दीक्षित के सौंपि देल गेल ।दीक्षित जी बहुत सावधानी सॅ कक्षक पहरा देब' लगलाह ।जाहि दिन महाराजक मृत्यु भेलैन, दीक्षित जी निगरानी मे रहथि ।
--- रात्रिक समय छलैक ।ओहि समय हुनका प्रतीत भेलैन जे महाराजक शैय्याक निकट क्यो धीरे -धीरे रुदन क' रहल अछि ।ओ चौंकि गेला, महराज सोचला जे महारानी साहिबा नै त' आबि गेलीह?
दीक्षित जी जल्दी -जल्दी पहुँचला त' देखै छथि जे ओत' क्यो नहि छल।
किछु कालक बाद फेर ओहने रुदनक स्वर सुनाइ पड़लैन ।एहि बेर ठीक-ठीक सुनबा मे एलैन जे मंदिर मे सॅ रुदनक स्वर आबि रहल अछि ।महाराजक कक्ष हुनकर कुल-देवी भगवती ' कंकालिनी 'मंदिर के निकट छलैन ।दीक्षित जी मंदिर पहुँचला मुदा मंदिर मे क्यो नहि छल।
आब ओ सोचला आ ' ठीके सोचला जे क्यो दोसर नहि , जगदंबा स्वयं अपन पुत्रक लेल कानि रहली अछि ।'
ओही क्षण जगदंबाक महान साधक पुत्र बहुत विकल भ' गेलाह'आ किछु क्षणक बाद महाराजक प्राणान्त भ' गेलैन।
भारतवर्षक एकटा महान साधक, महा-सिद्ध -पुरुषक "महा-प्रयाण भ' गेल ।
ॐपंच पुष्पांजलि ॐ
भवेश चन्द्र मिश्र 'शिवांशु '
'नक्षत्र निकेतन '
कबड़ाघाट, दरभंगा।


text:
पटना। 24 जून।
केंद्रीय संचार आर सूचना प्रौद्योगिकी मंत्री रविशंकर प्रसाद दावा केलाह कि एक साल के भीतर पूरा बिहार वाई-फाई सेवा सँ जुइर जायत। एहि सेवा सँ सबसँ पहिने राज्य केर धार्मिक आर पर्यटन स्थल सभ के जोड़ल जायत। प्रमुख शहर जेना पटना, भागलपुर, मुजफ्फरपुर आर गया क' फोर-जी सेवा सँ जोड़ल जायत। पटना केर संचार सदन म' पत्रकार सभ सँ बातचीत म' श्री प्रसाद कहाला कि पर्यटन आर धार्मिक महत्वक शहर नालंदा, पावापुरी, राजगीर आर सीतामढ़ी के तीन-चार मास के भीतर वाई-फाई सेवा सँ जोड़ल जायत। बोधगया क' पहिने वाई-फाई सेवा सँ जोइर देल गेल अछि।प्रसाद जी कहला की पटना हाईकोर्ट परिसर आय यानि शुक्र दिन सँ वाई-फाई सेवा सँ लैस भ' जायत।
पटना केर बेलदारीचक होयत बिहारक पहिल वाई-फाई गाम
एसके मेमोरियल हॉल म' रविशंकर प्रसाद द्वारा पटना के पुनपुन प्रखंड के गाम बेलदारीचक क' बिहारक पहिल वाई-फाई गाम बनेबाक घोसना केलाह। बेलदारीचक गाम बहुत जल्द पूरा तरहे वाई-फाई सँ जुइर जायत। एहि गाम म' वसुधा केंद्र केर माध्यम सँ काज भ' रहल अछि। सभ ग्रामीण क' पहिल बीस मिनट तक फ्री वाई-फाई सेवा केर सुविधा मिलत, ओकर बाद चार्ज लागत। जे सभ ग्रामीण कनेक्शन लेता ओ एहि सुविधा केर लाभ ल' पउता।


text:
' इंडिया पोस्ट ' क लोकार्पण
एहि अवसर पर आउटलुक हिंदी के संपादक आलोक मेहता कहबो कएलथिन्ह जे हुनका याद छन्हि जे ओहि समय आर्यावर्त्त आ इंडियन नेशन भने पटना सं निकलय छल मुदा एकर प्रभाव दिल्ली के कोनो पेपर सं कनिओ कम नहिं छल. आ एकर समाज पर... लोक पर असर सेहो खूब छल. हुनकर कहनाय छल जे ओ आशा करय छथिन्ह ई पत्रिका ओहि मकसद ... उद्देश्य के लक आगां बढ़त. श्री मेहता शिक्षा आ स्वतंत्रता आंदोलन में दरभंगा महाराज के योगदान के त याद करबे कएलथिन्ह. कहलथिन्ह आर्यावर्त्त आ इंडियन नेशन समाज में जागृति पैदा करय लेल निकलैत छल. ओ मिथिला में छोट-छोट पुस्तकालय खोलय जाइ के आवश्यकता पर सेहो जोर देलथिन्ह.
केंद्रीय मंत्री सुबोधकांत सहायजी महाराज के पत्रकारिता क्षेत्र में योगदान के चर्चा त करबे कएलथिन्ह इहो कहलथिन्ह जे ओहि राजवंश सं जुड़ल अनिल मिश्र जी ओहि परम्परा के आगां जरूर बढयता. वरिष्ठ पत्रकार श्री प्रभाष जोशी जी कहलथिन्ह जे दरभंगा महाराज कामेश्वर सिंह जी आजाद भारत के एकमात्र राजा छलाह जिनका संविधान सभा में शामिल होय के मौका मिलल छलन्हि.
एहि जन्मशती समारोह में सहारा इंडिया मीडिया एंड इंटरटेनमेंट के प्रमुख श्री सुमित रॉय, वरिष्ठ पत्रकार श्री प्रभाष जोशी, आउटलुक के संपादक श्री आलोक मेहता, सुलभ इंटरनेशनल के डॉ बिंदेश्वर पाठक , गायक उदित नारायण आओर हुनकर पत्नी गायिका दीपा नारायण के आर्यावर्त्त शिखर सम्मान सं सम्मानित कएल गेल. समारोह में श्री सुमित रॉय मौजूद नहिं छलाह एहि कारणे हुनका तरफ सं ई सम्मान सहारा इंडिया मीडिया के बिजनेस प्रमुख श्री राकेश खार ग्रहण कएलथिन्ह. जखन कि डॉ बिंदेश्वर पाठक जीक तरफ सं ई सम्मान श्री रामचंद्र झा जी ग्रहण कएलथिन्ह.
1 comment:


text:
आशीर्वचन
प. हरिमोहबं झा
सौ. शेफालिका वर्मा के हम तहिये स जनैत छियेंह जहिया ओ दस-ग्यारह वर्षक बालिका छलीह . हुनक पीता ( बंधुवर श्री ब्रजेश्वर मल्लिक ) , ओ यदा कदा अपन रानीघाट लग निवास मे निमंत्रण देत रहैत छलाह ( जाहि मे षटरस ओ नवरस दुहूक समावेश रहैत छलैक ) . साहित्य गोष्ठी क परिसमाप्ति 'मधुरेण ' होइत छलैक.
ओही माधुर्यमय वातावरण मे मेधाविनी कन्याक प्रतिभा संस्कार विकसित होइत गेलैन्ह...आई ओ एक सुकुमार शब्द-शिल्पिनी कवियत्री -लेखिका क रूप मे विख्यात छैथ. हम हुनक 'स्मृति रेखा ' मे मर्मस्पर्शिनी भावुकता देखि शुभकामना प्रकट केने रहियेंह जे एक दिन ओ 'मैथिली क महादेवी ' रूप मे प्रसिद्द हेतीह, आय हुनक 'विप्रलब्धा मे भावनाक कोमलता करूँ रस्क परिपाक देखि ओ आशा पल्लवित भ गेल अछि. 'शेफालिका' अपन नाम सार्थक करैत निरंतर सिंगारहार क माला गुंथी वाणी देवीक मुकुट पर अर्पित करैत रहथु, इयह आशीर्वाद देत छियेंह ..
................
टिकिया टोली ,पटना मिति १७. १२. '७७
मंगलकामना
मणिपद्म
श्रीमती शेफालिका वर्मा स्वयं साकार 'विप्रलब्धा' छथि . भावनाक एकटा सहज सिहकी मे हिनक अश्रु विन्दु जे झहरी जायत छैन्ह ताहि मुक्ता स सज्जित आखर मे ई कविताक फूल अंकित करैत छथि. .एकटा कलामयी मैथलानी , एकटा सिस्कैत कवियत्री आ एकटा भावभिजल व्यक्तित्व हमरा बंगलाक सुप्रसिद्ध कवियत्री अरुदत्त आ तरुदत्त क झांकी भेटे लागैत अछि हिनक पाती सब मे ..
आर अधिक सफलता ,आर अधिक मंगल कामना क संगे..
बेहडा , १४. ७ ७७
शुभासंसा
डॉ. सुधाकांत मिश्र
अंतिम साँस सँ पहिने आस रहैत छैक ,जे कोनो आसरा भेटे ,ओ साँस जे जा रहल हो , तं रुकि जाय. तहिना मैथिली क महादेवी ( हरिमोहन बाबुक शब्द मे ) एहि संग्रह सँ मैथिली क दुबैत आस कें निश्चय बचा लेलनि. ची. शेफाली मैथिली लेल आय केवल हस्ताक्षरे नहि, महत्वपूर्ण दस्तावेज छथि . हुनक विप्रलब्धा ,जे हुनक चुनल आ प्रिय कविताक प्रथम संग्रह थीक ,सँ प्रत्येक पाठक पठिकाक आंखि नोरा जेतान्ही . शब्द कें पीड़ा के माध्यमे उद्घोष करब ओ पीड़ा कें पुनः शब्द मे आनब सोझ अग्निपरीक्षा नहि . हमरा हर्ष अछि जे शेफाली एहि अग्नि परीक्षा मे सवा सोलहो आना खरा भेल छथि !
हम एहि कृति क स्वागत करैत सहर्ष मैथिली क विशाल पाठक वर्ग कें समर्पित करैत छी. पीड़ा सँ मधुर रचना कोनो नहि , पाठक सँ बढ़ी रचनाक निर्णायक केओ नहि . सहृदया ओ ममतामयी शेफाली जीवनक रंग विरंगी चित्र मे पिदाक स्वर अनने छथि. ........
मंत्री,मैथिली अकादेमी, इलाहाबाद , मिति-१३. ७. '७७
अभिमत
आरसी प्रसाद सिंह
श्री मति शेफालिका वर्माक हस्ताक्षर मे मैथिली क एकटा एहन कवयित्री क उदय भेल अछि जे थोड्वे काल मे साहित्य-जगत पर अपन प्रभाव जमा नेने छथि. .हुनक कविता संग्रह 'विप्रलब्धा' के देख्वाक अवसर हमरा हस्त्लेखे रूप मे भेटल छल, जखन हम कोनो कवि गोष्ठी मे सम्मिलित हेवा लेल सहरसा गेल छलों . मंच परक भीड़ भाद एवं अस्तव्यस्तता रहितो जे किछु उनता पुन्टा के देखल फेर कवयित्री क मुंह सँ सुनल से मोन मुग्ध क देलक . शेफालिका जीक कविता मे नवीनता क संग संग मौलिकता अछि. . समाजक बदलल परिवेश मे वर्तमान व्यक्ति केर मनोदशा , भावना एवं अनुभूति जाही प्रकारे प्रभावित भेल अछि से विप्रलाब्धाक कवयित्री द्वारा एकदम आधुनिक सन्दर्भ मे वाणी पाओल अछि. से ग्रंथक नाम विप्रलब्धा कोनो रीतिकालीन अतीतक खाहे जतेक विज्ञापन करओ ,मुदा ओकर प्रत्येक रचना अपन एक एक पाती मे युग बोधक अदम्य स्वर झंकृत क रहल अछि. की भाषा ? की भाव? दुहु मे शेफालिका जी क परतरी नहि ! प्रेम-प्रसंग पर हुनक चुटकी ,व्यंग..दाम्पत्य जीवन सँ प्रेरणा ग्रहण करितो कतेक असम्पृक्त भ जायत अछि--से केओ मर्मी व्यक्ति सहजही ब बुझि सकैत अछि . काव्यक सरसता राखैत किछु एहेन बात कही देब ' जे अजगुत लागय---एकाएक चौंका दिय से शेफालिका वर्मे स भ सकैत अछि
भरल पुरल परिवार, छः संतान के जन्म देनहारी आ तेन स्वास्थ्य सँ दुर्बल, पेशा सँ वकील पाती के सब तरहे सुखी करैत ,नगर आयुक्तक पदभार ग्रहण करैत ..आ कोना काव्य रचना क लैत छैथ ? कोंन तरहे गुनगुनेवाक समय निकाली लैत छैथ ? गृहस्थी क जाहि मरुभूमि मे कतेक कवि-कवयित्री क रस श्रोत सुखी गेल , ताहि प्रपंच मे कोना हुनक कवि ह्रदय मात्र जीविते नहि - सरसता आ वचन-विदग्धता क प्रचार प्रसार क रहल अछि से वास्तव मे अभिनंदनीय , बारम्बार वन्दनीय अछि.
'विप्रलब्धा' क प्रति सामने प्रस्तुत नहि रहने कोनो कविताक पंक्ति उधृत क हम केकरो हठात चमत्कृत करवा मे असमर्थ भ रहल छी. किन्तु प्रबुद्ध पाठक सँ आशा राखैत छी जे स्वयम हमर उक्ति क यथार्थता मे प्रवेश क सत्यासत्य्क निर्णय एवं काव्यक रसानुभूति --दुनु एक संग अनुभव क लेतः . ओना मिथिला मिहिर ६ जुलाई १९७५ केर अंक मे प्रकाशित 'एक भावना' आ 'इजोरियाक भाषा' शीर्षक कविता शेफालिका जी क शैली,भाषाक ओ उदाहरण पेश क रहल अछि जे कहवाक हमर अभीष्ट अछि. हम शेफालिका जी कें ई शुभकामना करैत ई अभिमत समाप्त का चाहैत छी जे ओ एहिना मैथिली क मंदिर मे नव नव उपहार देत रहथु , जाहि सँ यदा-कडा हमरो भारती -भक्त लोकनी के सरस प्रसाद भेटैत रहे.
अंत मे एकटा सब सँ मधुर बात आ हमर कथन शेष ! शेफालिका जीक स्वयम अपन मुंह सँ कहल --गोष्ठिय मे - हमरा तं पहिनो सँ बुझलो नहि छल. . से हुनक नाम शेफालिका क उत्प्रेरक सन्दर्भ. तखन हमर एकटा कविता शेफालिका शीर्षक कविता प्रकाशित भेल छलैक. आ लागले कवयित्री क जन्म होइत छान्ही. पिटा साहित्य-प्रेमी, तेन, स्वाभाविके जे अपन नवजात कन्या केर नाम ओही कविता पर शेफालिका राखी देलनि . एके संग ओ कविता आ ई कन्या दुनु सर्र्थ्क भ गेलीह . आ देखू सरस्वती क कृपा बालिका भ गेलीह कवयित्री भावुकता सँ भरल , ममता सँ ओत-प्रोत ; आ हमर ओ कविता एकटा जिवंत काव्य-प्रतिमा मे रूपांतरित भ गेलीह. ई केकर सौभाग्य ??
९.७.'७५
अपनी ओर से
ईश्वरी प्रसाद, भा. पर.से. आयुक्त ,सहरसा
श्रीमती शेफालिका वर्मा से मेरा परिचय सहरसा आने पर ही हुआ . यहाँ ही मुझे उनके गीतों को पढने और सुनने का अवसर मिला.
यद्यपि उन्होंने हिंदी मे भी कवितायेँ लिखी हैं किन्तु उनका प्रधान काव्य क्षेत्र मैथिली ही रहा है. . 'विप्रलब्धा' उनके द्वारा लिखे गए मैथिली गीतों का एक अनूठा संकलन है. वास्तव मे यह एक संवेदनशील , कोमल आत्मा के घायल गीतों का संग्रझ है. वेदना ही इनके काव्य-यात्रा का पाथेय है और मैथिली की उदीयमान कवियत्री अपनी भावनाओं का अर्द्धदान , उन्ही के शब्दों मे ..
'उरक पीड़ामय नव- मन्दिर मे
समर्पित पूजाक ई शतदल ,,,'
द्वारा कर रही है .
विप्रलब्धा मे गीत तथा स्फुट काव्य हैं तथा है इनमे लोकगीतों का स्वर एवं आनंद. . किन्तु इन सब की चरम परिणति रहस्यवाद मे ही हुई है. मन की सीमा के भीतर स्मृति से विह्वल अंतर तन की करा मे तडपता न रह जाये अतः विप्रलब्धा आत्मा की दुर्लंघ्य सीमाओं को पर कर असीम के निस्सीम प्रेम के लिए तड़प उठती है.! इसीलिए तो ये कहती हैं...
प्रिये नहि आयल नाहीये आयल
दीप-आरती बारल रहले ..
या फिर वे कहती हैं
केलों प्रेम हमर स्वीकार ----
हम रही छलौं भटकल / पाबी नहि सकलौं मंजिल
मोंक पंछी उडी उडी थाकल / साँस तान डहल तिल तिल ,..
कवियत्री की संवेदनशीलता अनंत विस्तार रखनेवाली एवं भावों का सूक्ष्म निरिक्षण करनेवाली है. इस लघु गीति-काव्य मे प्रगाढ़ स्नेह एवं करुना , सुख की स्मृति एवं विरह की दारुण पीड़ा ---दोनों का संगम आदि से अंत तक चलता है जो बहुत ही मनोहर है.
इन पंक्तियों मे कितनी करुना है....
अहाँ हमरा सँ प्रीत नै क सकैत छी
नै करू
हमर सोच कें जीवन नै द ' सकैत छी नहीं दिय'
काँटों मे गुलाब मुसकैत छैक
मुसकाय दियोक
यानी हम जहिना जीवित छी
जिव' दिय'..
इनके गीत विकल निर्झरनी के समान प्रिय के संधान मे गुंजित हो उठता है , जैसे
मुठी भरी सिंगारहार
छिरिया गेल चारू काट
एकटा हंसी अहाँक
सपन भेल स्वर्ण प्रभात......
ओह! ई सिंगढ़ारी हंसी / आ कैक्तास्क जिनगी
काँट भरल गुलाब नेने / मुसकाय रहल फुनगी..
-------------------------ये पंक्तियों सुधा-स्नात हैं , इन्हें मैंने बार बार पढ़ा है. तथा इनसे आनंद तथा रस उठाया है. 'नवगति', 'नवल-तालछन्द' नव, ' लेकर चलनेवाली यह रचना अभिनव उपमाओं को प्रस्तुत कर कवयित्री की प्रौढ़ता , वग-विदग्धता एवं कल्पनातीत कल्पना का परिचय देती है. जैसे
अपन सोचक बेडिंग दिमागक कम्पार्टमेंट मे
रिजर्व बर्थ पर देत छी पसारि
कल्पनाक रंग विरंगी बिछौन
बेडिंग मे स गेल बहिराय......................
श्रीमती शेफालिका वर्मा का यह प्रथम पुष्प जो अपनी कमनीयता , रमणीयता , वर्ण एवं सौरभ मे अनुपम है , रसग्य पाठकों को समर्पित है . कवियित्री का विश्वास है ..
कख्नाहूँ देखब देखी लेब
अपन छवि हमर उर-दर्पण....
हमारी शुभकामना है कि मैथिली काव्यकृति पर प्रस्फुटित रस फुहारों मे भीनी स्नेह-सुरभित शेफालिका जी के पुष्प राशि राशि बिखरें.....
शुभेच्छा
डॉ. रामकुमार वर्मा
अखिल भारतीय मैथिली सम्मलेन, इलाहाबाद मे कवियत्री शेफालिका की प्रतिभा से मै जितना प्रसन्न हूँ उतना ही चकित भी हूँ. इतनी छोटी अवस्था में उन्होंने साहित्य में जो अंतर्दृष्टि पायी है वह उनके स्वर्णिम भविष्य की अग्र्सुचिका है. . उनके काव्य संग्रह 'विप्रलब्धा' का भावोत्कर्ष आज के नवयुग के कवियों के लिए अनुकरणीय है.
सम्मलेन के अधिवेशन में उन्होंने एक सर्वोत्कृष्ट सम्मान भी अर्जित किया, उन्हें डॉ. उमेश मिश्र स्मृत स्वर्ण-पदक से आभूषित किया गया . उनकी काव्य-प्रतिभा भविष्य में और अधिक सम्मान की अधिकारिणी होगी , इसमें कोई संदेह नहि.
मेरा उन्हें हार्दिक आशीर्वाद है की वे भारतीय साहित्य और संस्कृति में योग देकर और भी बड़े सम्मान और अलंकरण प्राप्त करें और हमारे देश और साहित्य को उं पर अभिमान हो..
साकेत. इलाहाबाद-२
२४.१२. ७८..


text:
लल्लन जी हमरा सs किछु नहि नुकाबय छलाह आ नहि हम हुनका कोनो काज में बाधा दियैन्ह आ कि मना करियैन्ह। हुनका मोन में अपन माँ पिता जी भाई बहिन के प्रति अपार स्नेह छलैन्ह । माँ केर तs ओ परम भक्त छलाह , माँ किछु कहि देथिन्ह तs हुनकर प्रयास रहैत छलैन्ह जे ओ ओकरा अवश्य पूरा करैथ मुदा एहेन विडम्बना जे हुनकर बीमारी के विषय में हम माँ के नहि कहि सकलियैन्ह। माँ के मात्र एतवा बुझल छलैन्ह जे लल्लन जी केर बेर बेर बुखार भs जाइत छैन्ह ।
मनुष्य जखैन्ह दुःख में रहैत अछि तs ओकरा भगवान छोरि और किछु मोन नहि रहैत छैक । ओ अपन दुःख में ततेक नहि ओझरायल रहैत छैक जे आन किछु सोचबाक ओकरा फुर्सत नहि भेंटैत छैक । लल्लन जी सन व्यक्तित्व केर बाते किछु आओर होइत छैक । अपने बीमार छलाह मुदा दोसर केर विषय में सदिखैन सोचैत रहैत छलाह । कखनहु कs हुनक एहि तरहक सोच देखि हमहु बिसरि जायत छलहुँ जे ओ बीमार छथि मुदा एहेन कोनो दिन नहि होइत छलैक जे हम राति में हुनका विषय में नहि सोचैत छलहुँ । हमर तs जेना नींद उरि गेल छल , राति या तs टक टकी लगा कs बितैत छल या नहि तs नोर बहा कs । दोसर तरफ़ मुँह कs हम भरि राति कानैत रहि जाइत छलहुँ।
एक तs लल्लन जी बीमार छलाह दोसर हम एहि विषय में किनको सs नहि कहने रहियैन्ह आ नहि हम ओकर चर्च करैत छलहुँ खास कs बच्चा सब लग तs एकदम नहि । सब सs कष्टप्रद छलs जे हमरा दुनु गोटे के सबटा बुझल छल मुदा हम सब एक दुसरा संग सेहो कखनो एहि विषय पर गप्प नहीं करैत छलियैक । की गप्प करितियैक , कोना करितियैक मुदा एक दिन लल्लन जी केर मुँह सs निकलिए गेलैन्ह आ हमरा पुछि देलाह ।
हमरा ओहिना मोन अछि, हमर मंगल व्रत छल साँझ में खेलाक बाद हमर माथ घुमय छल हम बिछौना पर आबि कs परल रही लल्लन जी टीवी देखय छलाह किछुए समय बाद ओहो आबि कs हमरा बगल में परि रहलाह । इ देखि पता नहि हमर मोन आओर बेचैन भs गेल हम मुँह झाँपि कs दोसर दिस घुमि गेलहुँ । ओहि घर में मात्र हम दुनु गोटे छलहुँ । अचानक लल्लन जीक आवाज कान में आयल "किछु होइत अछि की , आकि
फेर माथ घूमि रहल अछि" । हम किछु नहि बजलियैन्ह , हम ऐना परल छलहुँ जेना हम सुतल रहि , मुदा ओ तs हमर एक एक टा मोनक गप्प बुझैत छलाह तुरन्त कहलाह हम सब बुझैत छी अहाँक मोनक गप्प , मुदा हमरा बाद अहाँ की करब"? बस एतबहि बजलाह आ चुप भs
गेलाह । इ सुनतहि हमर माथ जेना सुन्न भs गेल , हमरा किछु नहि फुरायल आ
नहि किछु बाजि भेल मुदा हमर आँखि सs नोर ढब ढब खसय लागल आ ओ रुकय के नाम नहि लैत छल । ओहि राति हम पहिल बेर लल्लन जी के सोंझाँ में हुनका बीमार भेलाक बाद कानल छलहुँ आ भरि राति कानैत रहि गेलहुँ । लल्लन जी केर सेहो एतबा हिम्मत नहि छलैन्ह जे हमरा चुप्प करबितथि ।


text:
हमर गाम केवटी मे मिथिला पेंटिंग ट्रेनिंग सेंटर खुली रहल अछि. गाम के लेल ई बड़ नीक गप अछि. एहि सं दरभंगा-मधुबनी जिला के एकटा बड़का इलाका के लोक फायदा उठा सकय छथिन्ह. किएक त हमर गाम दरभंगा आओर मधुबनी जिला के बीच मे अछि. केवटी द क दरभंगा सं नेपालक सीमा जयनगर के जोड़य वाला नेशनल हाइवे सेहो जाएत अछि.
हमर गामक हाईस्कूल मे अखनो इलाका के 10-12 किलोमीटर तक के छात्र पढ़य आबय छथिन्ह. ओना जखन हम स्कूल मे छलहुं तखन कहि सकय छी 50-50 किलोमीटर दूर तक के छात्र एहि ठाम पढय आबय छलखिन्ह. ओहि टाइम एहि ठाम छात्रावास के नीक व्यवस्था छल. सुदिष्ठ झा जीक समय केवटी स्कूल के पूरा दरभंगा-मधुबनी जिला मे एकटा अलग प्रतिष्ठा प्राप्त छल.
आब गाम मे मिथिला पेंटिंग ट्रेनिंग सेंटर खुली रहल अछि. एहि सेंटर के खोलय के शुभ कार्य करय जा रहल छथिन्ह राम कुमार दास जी. राम कुमार दास जी रिटायर माइनिंग इंजीनियर छथिन्ह. दास जी अखन 65 साल के छथिन्ह. दस साल के उम्र मे गाम सं पढ़ाई-लिखाई... नौकरी के सिलसिला मे जे बाहर निकललखिन्ह तं आब 55 साल बाद फेर सं गाम वापस आबय के मौका मिललन्हि.
पढ़ाई-लिखाई आ नौकरी लेल गाम सं निकलला पर कई बेर लोक मोन होएतहुं गाम के विकास के लेल समय नहि द पाबय छथिन्ह. दस तरहक पेंच मे फंसि जाए छथिन्ह. एहन मे सभ झंझट...पच्चर के पाछां छोड़ैत राम कुमार दास जी जे गाम वापस आबय के फैसला कएलखिन्ह एकर जतेक प्रशंसा कएल जाए कम होएत.
सभ दिन बाहर रहय वाला लोक के लेल...देश-दुनिया घुमय वाला वाला लोक के लेल...मेट्रो शहर...एसी कमरा...चौबीसों घंटा बिजली... गैस... कार... कम्प्यूटर... आधुनिक सुख-सुविधा के बीच रहय वाला लोक के लेल एकाएक गाम मे आsक बसय के निर्णय करनाए कोनो छोट गप नहि अछि. बाहर रहैत- रहैत लोक ओहि माहौल...ओहि क्लास... ओहि रहन-सहन के आदि भ जाए छथिन्ह. ओहन मे गाम वापस अनाय जिंदगी के फेर सिफर... शून्य सं शुरू करनाय जकां भ जाएत अछि.
राम कुमार दास जी 55 साल बाद गाम रहय लेल वापस अएलखिन्ह. एहन मे हुनका लेल गाम के कहि सकय छी 90 प्रतिशत सं बेसि लोक अनजान छथिन्ह. बस गाम मे एतबे रहय छै जे ई फलांमा के बेटा छथिन्ह आ पोता छथिन्ह. ई फलां छथिन्ह त ओ फलां छथिन्ह. एहन मे अनजान लोक के संग उम्र के एहि पड़ाव पर फेर सं नवका जिनगी शुरू करनाए वाकई हिम्मत केर काज छनि.
राम कुमार दास जीक पिताजी राधारमन लाल दास जी नामी डॉक्टर छलखिन्ह. हिनका सं इलाज के लेल इलाका के दूर-दूर सं लोक आबय छलखिन्ह. परोपकार के खुब काज करय छलखिन्ह आब रामकुमार जी ओहि परम्परा के आगां बढ़ाबैत गाम के विकास के लेल गाम वापस आबि गेल छथिन्ह. हिनका हमर सभक पूरा शुभकामना छनि आओर गाम के लोक से सेहो हिनकर हर संभव मदद करबाक चाहिएन्हि.
हिनका सं हमर भेंट फेसबुक के मार्फत भेल. भ सकैत अछि गाम मे हम हिनका देखने होएब बचपन मे... मुदा याद नहि अछि. हां हिनकर बाबूजी गाम मे रहय छलखिन्ह त हुनका सं रोज भेंट होएत छल जखन धरि गाम मे रहलौं. फेसबुक पर हिनका सं भेंट भेलाह के बाद गाम के प्रति हिनकर लगाव देखि बड़ खुशी भेल.
देश-दुनिया घुमय के क्रम मे हिनका अमरीका आओर कइटा दोसर देश मे मिथिला पेंटिंग (आई-काल्हि मधुबनी पेंटिंग के नाम सं लोक बेसि जानए छथिन्ह) के प्रति लोक सभ के प्रेम देख बड़ ताजुब्ब भेलन्हि. मिथिला पेंटिंग विदेश मे लोकक ड्राइंग रुम के शोभा बनल अछि. ओतय के लोक सैकड़ों डॉलर खर्च करि दए छथिन्ह एकटा मिथिला पेंटिंग खरीदय पर. मुदा मिथिला पेंटिंग बनाबए वाला के मिलैत छनि सिर्फ किछ रुपया.
ई सभ देखि हिनका मे मिथिला पेंटिंग के प्रति किछ करय के इच्छा प्रबल होएत गेलन्हि. एहि बारे मे विस्तार सं अध्ययन करय लागलखिन्ह. एहि क्रम मे हिनका इहो पता लगलन्हि जे मिथिला पेंटिंग बनाबय वाला कलाकार के आइओ ओहने हाल अछि जेना 30- 35 साल पहिने छल. कोनो सुविधा नहि...कोनो मदद नहि...डायरेक्ट मार्केटिंग के कोनो रास्ता नहि. सभ ठाम दलालक कब्जा.
गाम पहुंचय सं पहिने ट्रेन मे
जेना-जेना एहि बारे मे बेसि जानकारी मिलैत गेलन्हि हिनका मे गाम आs क एहि दिशा मे किछ करय के जोश... उत्साह... इच्छा आओर उमंग प्रबल होएत गेलन्हि. रिटायर भेलाह के बाद सीधा गाम आबि घर...मकान...दलान सभ के दुरपस्त करा... मरम्मतर करा मिथिला पेंटिंग ट्रेनिंग सेंटर खोलय के निर्णय कएलखिन्ह. एहि सेंटर मे मुफ्त मे प्रशिक्षण देल जाएत.
एहि ठाम राम कुमार दास जी सिर्फ ट्रेनिंग के व्यवस्था नहि करि रहल छथिन्ह बल्कि इहो देख रहल छथिन्ह कि कलाकार के हुनकर पेंटिंग के पूरा मेहनताना मिलय...कलाकार दलाल के बीच नहि फंसी बाजार मे सीधा ग्राहक के पास अपन पेंटिंग बेचि सकथिन्ह. लोक के लेल ई रोजी-रोटी के एकटा नीक साधन बनि सकय...आओर एहि पेंटिंग मे पारंगत भेलाह के बाद कालकार के जीवन यापन के लेल दोसर चीज करय के आसरा नहि रहन्हि.
अगर अहां सभ हिनका सं सम्पर्क करय चाहय छी त हिनकर पता छनि


text:
कलामक एक झलक पेबा लेल सभ उताहुल
राष्टÑक समग्र विकास लेल अपनाकेँ समर्पित कऽ देनिहार एवं पोखरण परमाणु विस्फोटक माध्यमसँ देशक एक-एक व्यक्तिकेँ आत्मगौरवसँ भरि देनिहार प्रख्यात वैज्ञानिक एवं पूर्व राष्ट्रपति एपीजे अब्दुल कलामक एक झलक पेबा लेल लोक सभ उताहुल रहला। पटनासँ दरभंगा धरिक यात्रामे एहन कोनो इलाका नञि रहल जाहि ठाम सड़कक कातमे लोक एहि महामानवक दर्शन लेल जमा नञि रहल होथि। कतेको ठाम लोक उत्साहसँ हाथ हिला हुनक अभिनन्दन केलनि तँ कतेको ठाम हुनक वाहनक लग अबिते जोरसँ हुनका समर्थनमे नारा लगौलनि। दरभंगा शहरमे प्रवेश करिते जेना हूलिमालि मचि गेल। जखन ओ आयोजन स्थल दरभंगाक मेडिकल कालेज पहुँचला तँ करतल ध्वनिक संग हुनक स्वागत भेल। प्राचार्य डा. एस एन सिन्हा अपन छात्र आ नगरक बुद्धिजीवी लोकनिक संग हुनकर अभिनन्दन केलनि। आडिटोरियममे प्रवेश करिते सम्पूर्ण वातावरण शिक्षामय भऽ गेल। दोसर दिस समस्तीपुरक पनसलवा चौकपर सेहो डा. कलामक भव्य स्वागत कएल गेल। दरभंगा जेबाक क्रममे सदर एसडीओ सुधीर कु मार, बीडीओ रामधन पासवान, डीएसपी पंकज कुमार, थानाध्यक्ष, सदर डीएसपी सहित कतेको अधिकारी उपस्थित छला। दरभंगामे सेहो प्रशासन तत्पर रहल। डीएमसी आडिटोरियम केर बाहर दू गोट प्रोजेक्टर लगा ओहि सभ छात्रकेँ सहभागी होएबाक व्यवस्था कएल गेल छल जिनका भीतर जगह नञि भेटि सकलनि।


text:
अहाँ बताह तें नै भो गेल छी ?
राजनारायण भाय सँ पुछल गेल प्रश्न आ राजनारायण भाय के जबाब :-
(१) प्रश्न : भारत का आजाद कहिया भेटल ?
उत्तर : प्रयाश तें बहुत पहिने भो गेल छल, मुदा सफलता १९४७ में भेटल।
(२) प्रश्न : भारत का आजादी दिलबै में महत्वपूर्ण भूमिका किनकर छल ?
उत्तर : एहि में बहुतो रास लोग के योगदान छलैन किनकर - किनकर नाम कही ? यदि एक के नाम लेब तें आर सभ के संग अन्याय होयत।
(३) प्रश्न : भ्रष्टाचार अप्पन देश के सभ सँ पैघ दुश्मन छी ?
उत्तर : एहि पर शोध चैल रहल अछि। सही उत्तर रिपोर्ट देखला के बादे कैह सकब।
इंटरव्यू बोर्ड राजनारायण भाय के सही जबाब सँ बहुत खुश भेल। राजनारायण भाय का जेबाक लेल कहल गेल संगहि इ हिदायत देल गेल जे पुछल गेल सबाल बाहर बैसल दोसर सभ उम्मीदवार के नै कहब किएक जे इये प्रश्न सभ सँ पुछल जायत।
राजनारायण भाय जहिना बाहर निकलला सभ उम्मीदवार हुनका सँ पूछे लागल जे की सभ प्रश्न पुछलक ?
राजनारायण भाय कहै सा साफ मना कs देलखिन।
बगल में बैसल फुलचनमा "यौ राजनारायण भाय, प्रश्न नै कहब तें उत्तरे बता दिअ ?"
राज भाय उत्तर बते देलखिन।
आब फुलचनमा केर इंटरव्यू के समय आयल।
इंटरव्यू में फुलचनमा सा पुछल जेल सवाल आ फुलचनमा द्वारा देल गेल जबाब :-
(१) सवाल : अहाँ के जन्मतिथि की भेल ?
जबाब : प्रयाश तें बहुत पहिने भो गेल छल, मुदा सफलता १९४७ में भेटल।
इंटरव्यू बोर्ड कन्फ्यूज भो के अगला सवाल पुछलक
(२) सवाल : अहाँक बाबूजी के नाम की भेल ?
जबाब : एहि में बहुतो रास लोग के योगदान छलैन किनकर - किनकर नाम कही ? यदि एक के नाम लेब तें आर सभ के संग अन्याय होयत।
इंटरव्यू बोर्ड के सदस्य हक्का - बक्का रैह गेला सभ हुनका सा पुछलक "अहाँ बताह तें नै भो गेल छी ?"
फुलचनमा : एहि पर शोध चैल रहल अछि। सही उत्तर रिपोर्ट देखला के बादे कैह सकब।
इंटरव्यू बोर्ड के सदस्य "इ पक्का नव छैथ"


text:
Monday, February 28, 2011
सुदके देखौलक माओवादी कारीझण्डा
भोजपुर, फागुन १६ । एकीकृत नेकपा माओवादीक कार्यकर्ता आइ दिक्तेलबजारमे भारतीय राजदुत राकेश सुदके कारीझण्डा देखौलक अछि ।
दिङ्लामे भारतीय सहयोगमे निर्माण होबयबला अस्पताल उद्घाटन करय गेल सुदके माओवादी कार्यकर्ता कारीझण्डा देखौलक अछि । अहिस आगु सोलुखुम्बुमे माओवादी कार्यकर्ता राजदुत सुदउपर जुत्ता प्रहार केने छल । माओवादी कार्यकर्ता सीमा अतिक्रमण बन्द कर, भारतीय हस्तक्षेप बन्द कर सहितक नारा लगबैत राजदुत सुदविरुद्ध नारावाजी सेहो केने छल ।
३ करोड १८ लाख रुपैयाँ लागतमे बनय लागल अस्पतालके निर्माण कार्य १८ महिनाभितरमे सम्पन्न होयबाक लक्ष्य राखल गेल अछि । अस्पतालस भोजपुरक उत्तरी क्षेत्रके १२ स बेसी गाविसके ९० हजारस बेसी नागरिक लाभान्वित हाएत ।
दिङ्लामे भारतीय सहयोगमे निर्माण होबयबला अस्पताल उद्घाटन करय गेल सुदके माओवादी कार्यकर्ता कारीझण्डा देखौलक अछि । अहिस आगु सोलुखुम्बुमे माओवादी कार्यकर्ता राजदुत सुदउपर जुत्ता प्रहार केने छल । माओवादी कार्यकर्ता सीमा अतिक्रमण बन्द कर, भारतीय हस्तक्षेप बन्द कर सहितक नारा लगबैत राजदुत सुदविरुद्ध नारावाजी सेहो केने छल ।
३ करोड १८ लाख रुपैयाँ लागतमे बनय लागल अस्पतालके निर्माण कार्य १८ महिनाभितरमे सम्पन्न होयबाक लक्ष्य राखल गेल अछि । अस्पतालस भोजपुरक उत्तरी क्षेत्रके १२ स बेसी गाविसके ९० हजारस बेसी नागरिक लाभान्वित हाएत ।
त्रिशूली-३ ए का लागि चीनियाँ सहयोग
काठमाडौं, फागुन १६ । चीन सरकार उपरका त्रिशुली-३ ए जलविद्युत् आयोजना निर्माणक लेल ७ अर्ब रुकैया ऋण उपलब्ध कराबय लागल अछि । ओ ऋण एक्सपोर्ट-इम्पोर्ट बैंक अफ चाइना (एक्जिम बैंक) मार्फत् उपलब्ध हाएत ।
ऋणसम्बन्धी सम्झौतापत्रमे चीनके वाणिज्य उपमन्त्री फु जियिङ आ अर्थसचिव रामेश्वरप्रसाद खनाल आइ हस्ताक्षर कएलनि अछि । उपरका त्रिशुली-३ ए जलविद्युत् आयोजनास ६० मेगावाट विद्युत् उत्पादन कएल जाएत । नेपाल विद्युत् प्राधिकरणके ओ आयोजना कार्यान्वयन करय ४ वर्ष लागत ।
अहिबीच चीन सरकार आर्थिक तथा प्राविधिक सहयोगके थप सुदृढ करय लेल नेपालके ५४ करोड ७० लाख अनुदान देबयके सहमति जनौलक अछि ।
अहिना, चीन राजधानीके चक्रपथके सुधारके लेल सेहो सहयोग उपलब्ध कराबय लागल अछि ।
ऋणसम्बन्धी सम्झौतापत्रमे चीनके वाणिज्य उपमन्त्री फु जियिङ आ अर्थसचिव रामेश्वरप्रसाद खनाल आइ हस्ताक्षर कएलनि अछि । उपरका त्रिशुली-३ ए जलविद्युत् आयोजनास ६० मेगावाट विद्युत् उत्पादन कएल जाएत । नेपाल विद्युत् प्राधिकरणके ओ आयोजना कार्यान्वयन करय ४ वर्ष लागत ।
अहिबीच चीन सरकार आर्थिक तथा प्राविधिक सहयोगके थप सुदृढ करय लेल नेपालके ५४ करोड ७० लाख अनुदान देबयके सहमति जनौलक अछि ।
अहिना, चीन राजधानीके चक्रपथके सुधारके लेल सेहो सहयोग उपलब्ध कराबय लागल अछि ।
वीरगञ्ज कारागारमे तनाव
काठमाडौं, फागुन १६ । कैदीके आन्दोलनके कारण वीरगञ्ज कारागारमे तनाव उत्पन्न भेल अछि । कैदीके दोसर ठाम बदली करय लागल बिरोधमे कैदीसब आन्दोलनमे उतरलाक बाद तनाव भेल अछि ।
उत्पन्न तनाब नियन्त्रणके प्रयासमे पुलिस एक राउण्ड हवाई फायर करयके सँगही करीब आधा दर्जन असुर ग्यास प्रहार केलक अछि । असुर ग्यासक कारण पाँच गोट कैदी घाइल भेल अछि । घाइल होबयबलासबमे उमेश मुखिया आ सागर झा सहितक रहल अछि । कारागार व्यवस्थापन बिभाग कार्यालय पर्सा वीरगञ्ज दु गोटे कैदीके दोसर जिल्लामे बदली करय लगलाबाद कैदीसब आन्दोलनमे उतरल अछि । ओसब सरुवा करय लागल कैदीके फिर्ता कर कहैत नारा सेहो लगौलक अछि ।
बिभागके आदेश अनुसार लालबाबु अन्सारी आ शम्भु गौतमके बदली करय लागल प्रमुख जिल्ला अधिकारी नागेन्द्र झा बतौलनि । प्रमुख जिल्ला अधिकारी झाके अनुसार अपहरण मुद्धामे वीरगञ्ज कारागारमे सजाय भोगि रहल कैदीके आइए दाङ्ग कारागारमे बदली करबाक छल । कारागार स्रोतक अनुसार बिदेशी साह आ शुक्र तामांङके सेहो बदलीके प्रकृया आगु बढाओगेल अछि ।
उत्पन्न तनाब नियन्त्रणके प्रयासमे पुलिस एक राउण्ड हवाई फायर करयके सँगही करीब आधा दर्जन असुर ग्यास प्रहार केलक अछि । असुर ग्यासक कारण पाँच गोट कैदी घाइल भेल अछि । घाइल होबयबलासबमे उमेश मुखिया आ सागर झा सहितक रहल अछि । कारागार व्यवस्थापन बिभाग कार्यालय पर्सा वीरगञ्ज दु गोटे कैदीके दोसर जिल्लामे बदली करय लगलाबाद कैदीसब आन्दोलनमे उतरल अछि । ओसब सरुवा करय लागल कैदीके फिर्ता कर कहैत नारा सेहो लगौलक अछि ।
बिभागके आदेश अनुसार लालबाबु अन्सारी आ शम्भु गौतमके बदली करय लागल प्रमुख जिल्ला अधिकारी नागेन्द्र झा बतौलनि । प्रमुख जिल्ला अधिकारी झाके अनुसार अपहरण मुद्धामे वीरगञ्ज कारागारमे सजाय भोगि रहल कैदीके आइए दाङ्ग कारागारमे बदली करबाक छल । कारागार स्रोतक अनुसार बिदेशी साह आ शुक्र तामांङके सेहो बदलीके प्रकृया आगु बढाओगेल अछि ।
सरकारके पुर्णता देबय जल्दिए महत्वपूर्ण निर्णयः प्रचण्ड
एमाले अध्यक्ष झलनाथ खनालके प्रधानमन्त्री बना कऽ माओवादी प्रतिक्रियावादीसबहक गालमे थप्पड मारने कहैत ओ सरकारके पुर्णता देबयके विषयमे जल्दिए महत्वपूर्ण निर्णय कऽक दोसर थप्पड मारत बतौलनि ।
‘झलनाथ खनालके प्रधननमन्त्रीमे निर्वाचित कऽक हमसब साहसिक निर्णय केने छी’ माओवादी आ डिलिराम आचार्य नेतृत्व केने पुनर्गठित नेकपा मसालबीच पार्टी एकताके घोषणा करैत प्रचण्ड कहलनि जे-’एखन सरकारके पूर्णता देबयमे अवरोध भरहल अछि, हमसब आइए काल्हिमे दोसर महत्वपूर्ण निर्णय कऽक दलाल ा प्रतिक्रियावादीसबहक गालमे दोसर थप्पड मारब ।’
मन्त्रिपरिषद् गठनमे अबेर भ रहलास जनता निराश भेल कहैत ओ सरकारके पूर्णता देबयके विषयमे गम्भीर बिमर्श भरहल जानकारी देलनि ।
एमाले माओवादीके बाट ताकि कऽ नै बैसत: श्रेष्ठ
काठमाडौं, फागुन १६ । नेकपा एमालेक नेता कृष्णगोपाल श्रेष्ठ माओवादी तत्काल सरकारमे नइ तऽ एमाले बाट ताकि कऽ नइ बैसत चेतावनी देलन्हि अछि।
आइ राजधानीमे भेल साक्षात्कार कार्यक्रममे नेता श्रेष्ठ सुरक्षा सम्बन्धी मन्त्रालय माओवादीके नइ देबाक चाहि कहैत आब माओवादी सरकारमे नइ अएलाबादो एक दु दिनमे एमाले एसगरे सरकारके पूर्णत देत बतओलन्हि अछि। ओ कहलन्हि जे सुरक्षा सम्बन्धी मन्त्रालय कोनो हालतमे माओवादीके देनाइ सम्भव नइ अछि। ओ माओवादी सरकारमे नइ आएल तऽ कांग्रेस सहितक अन्य दलसभके साथमे लऽकऽ बाम लोकतान्त्रिक गठबन्धके निरन्तरता दैत सरकारके पूर्णत देल जाएत बतओलन्हि अछि।
सात बुँदे औचित्य प्रधानमन्त्रीके निर्वाचन आ दुनु नेतासभके पुन: स्पष्टिकरण सँगे समाप्त भेल दावा करैत ओ धाक धम्किके भरमे किछ पाएब माओवादी सोच्ने अछि तऽ ओ दिनमे स्वप्न देखनाइ मात्रे अछि चेतावनी देलन्हि अछि। तहिना प्रधानमन्त्री त्याग केने पार्टी गृहमन्त्रालयमे अडान लेनाइ उपयूक्त नइ हाएत ओ बतओलन्हि अछि।
आइ राजधानीमे भेल साक्षात्कार कार्यक्रममे नेता श्रेष्ठ सुरक्षा सम्बन्धी मन्त्रालय माओवादीके नइ देबाक चाहि कहैत आब माओवादी सरकारमे नइ अएलाबादो एक दु दिनमे एमाले एसगरे सरकारके पूर्णत देत बतओलन्हि अछि। ओ कहलन्हि जे सुरक्षा सम्बन्धी मन्त्रालय कोनो हालतमे माओवादीके देनाइ सम्भव नइ अछि। ओ माओवादी सरकारमे नइ आएल तऽ कांग्रेस सहितक अन्य दलसभके साथमे लऽकऽ बाम लोकतान्त्रिक गठबन्धके निरन्तरता दैत सरकारके पूर्णत देल जाएत बतओलन्हि अछि।
सात बुँदे औचित्य प्रधानमन्त्रीके निर्वाचन आ दुनु नेतासभके पुन: स्पष्टिकरण सँगे समाप्त भेल दावा करैत ओ धाक धम्किके भरमे किछ पाएब माओवादी सोच्ने अछि तऽ ओ दिनमे स्वप्न देखनाइ मात्रे अछि चेतावनी देलन्हि अछि। तहिना प्रधानमन्त्री त्याग केने पार्टी गृहमन्त्रालयमे अडान लेनाइ उपयूक्त नइ हाएत ओ बतओलन्हि अछि।
माओवादीके गृह नै भेटत त समर्थन फिर्ताः रायमाझी
काठमाडौं, फागुन १६ । एकीकृत नेकपा माओवादीक नेता टोपबहादुर रायमाझी सात बुँदे सहमति अनुसार गृहमन्त्रालय नै पाओत त अपन पार्टी सरकारके देने समर्थन फिर्ता लेबाक चेतावनी देलनि अछि ।
आइ राजधानीमे भेल साक्षात्कार कार्यक्रममे रायमाझि कहलनि जे आब अहिस बेसी त्याग माओवादी करय नै सकत । कि सात बुँदे सहमति कार्यान्वयन भऽ क सरकारमे जाएत कि समर्थन फिर्ता लऽ क प्रतिपक्षमे बैसत । माओवादी विचमे पेण्डुलम भऽ क नै बैसत ।’
रुक आ देखयके स्थितिमे आब एक दु दिनस बेसी अपन पार्टी नै बैसत कहैत ओ सहमति कार्यान्वयन नै हाएत त माओवादी एक दू दिन भितरेमे अपन निर्णय लेत बतौलनि ।
एमालेके कहबमे माओवादी नै चलत कहैत ओ एमाले सहमति कार्यान्वयन नै करत त झलनाथ खनालक क्षमतामे प्रश्न उठत बतौलनि ।
शान्ति आ संविधान नै चाहयबलासब षडयन्त्र करहल दावी करैत माओवादी नेता रायमाझी आन्दोलनके नेतृत्व कऽक आँधी तुफान आनि देब चेतावनी देलनि ।
आइ राजधानीमे भेल साक्षात्कार कार्यक्रममे रायमाझि कहलनि जे आब अहिस बेसी त्याग माओवादी करय नै सकत । कि सात बुँदे सहमति कार्यान्वयन भऽ क सरकारमे जाएत कि समर्थन फिर्ता लऽ क प्रतिपक्षमे बैसत । माओवादी विचमे पेण्डुलम भऽ क नै बैसत ।’
रुक आ देखयके स्थितिमे आब एक दु दिनस बेसी अपन पार्टी नै बैसत कहैत ओ सहमति कार्यान्वयन नै हाएत त माओवादी एक दू दिन भितरेमे अपन निर्णय लेत बतौलनि ।
एमालेके कहबमे माओवादी नै चलत कहैत ओ एमाले सहमति कार्यान्वयन नै करत त झलनाथ खनालक क्षमतामे प्रश्न उठत बतौलनि ।
शान्ति आ संविधान नै चाहयबलासब षडयन्त्र करहल दावी करैत माओवादी नेता रायमाझी आन्दोलनके नेतृत्व कऽक आँधी तुफान आनि देब चेतावनी देलनि ।
माओवादी आ एमालेके बिमर्श निष्कर्ष विहीन
काठमाडौं, फागुन १६ । सात बुँदे सहमति कार्यान्वयन आ मन्त्रिपरिषद् विस्तारबारे एकीकृत नेकपा माओवादी आ नेकपा एमालेबीच आइ भेल बिमर्श विना निष्कर्ष सम्पन्न भेल अछि ।
सिंहदरवारमे भेल बैसारमे दुनु दल अपन अपन अडान कायमे रखलाबाद कोनो सहमति होबय नै सकल । बैसारक बाद एमाले नेता केपी शर्मा ओली बैसारमे अपनेसब गृह मन्त्रालय माओवादीके देबय नै सकब पुरने अडान रखने बतौलनि ।
मुदा एकटा मन्त्रालयके विषयमे मन्त्रिपरिषद विस्तार रोकय नै चाहीमे दुनु दल सकारात्मक रहल हुनक कहब छलनि । माओवादी उपाध्यक्ष नारायणकाजी श्रेष्ठ प्रकाश सातबुँदेके बारेमे एमाले प्रष्ट नै केलास सहमति होबय नै सकल बतौलनि। बिमर्शके निरन्तरता देबय दुनु दल सहमत भेल अछि ।
सिंहदरवारमे भेल बैसारमे दुनु दल अपन अपन अडान कायमे रखलाबाद कोनो सहमति होबय नै सकल । बैसारक बाद एमाले नेता केपी शर्मा ओली बैसारमे अपनेसब गृह मन्त्रालय माओवादीके देबय नै सकब पुरने अडान रखने बतौलनि ।
मुदा एकटा मन्त्रालयके विषयमे मन्त्रिपरिषद विस्तार रोकय नै चाहीमे दुनु दल सकारात्मक रहल हुनक कहब छलनि । माओवादी उपाध्यक्ष नारायणकाजी श्रेष्ठ प्रकाश सातबुँदेके बारेमे एमाले प्रष्ट नै केलास सहमति होबय नै सकल बतौलनि। बिमर्शके निरन्तरता देबय दुनु दल सहमत भेल अछि ।
सात बुँदे कार्यान्यवन नै हाएत त सरकारके देने समर्थन फिर्ताः बैद्य
काठमाडौ, फागुन १६ । माओवादी उपाध्यक्ष मोहन बैद्य सात बुँदे सहमतिके मर्म अनुसार आगु बढय नै सकत त सरकारके देने समर्थन फिर्ता लेब बतौलनि अछि । सहमति बमोजिम मन्त्री परिषद विस्तार होबय परत कहैत बैद्य अन्योल बढिते जाएत त सरकारके समर्थन करैत रहय नै सकब बतौलनि ।
आइ राजधानीमे ओयोजित जनसंचार अभियानमे बजैत उपाध्यक्ष बैद्य माओवादी समर्थनस सरकार बनितो सहममतिबारे एमाले भितर रहल अष्पष्टताके कारण मन्त्री परिषद् विस्तार होबय नै सकल बतौलनि । जारी गतिरोध अन्त्यक लेल एमालेके गंम्भीर भऽ लागय परत ओ बतौलनि ।
माओवादीले सातबुँदे सहमति अनुसार गृह मन्त्रालय अपने पाबयके दावी करैत आएल अछि । एमाले गृह माओवदीके देबय नै मिलत अडान रखलास सरकार निर्माणमे अन्योल उत्पन्न भेल अछि ।
आइ राजधानीमे ओयोजित जनसंचार अभियानमे बजैत उपाध्यक्ष बैद्य माओवादी समर्थनस सरकार बनितो सहममतिबारे एमाले भितर रहल अष्पष्टताके कारण मन्त्री परिषद् विस्तार होबय नै सकल बतौलनि । जारी गतिरोध अन्त्यक लेल एमालेके गंम्भीर भऽ लागय परत ओ बतौलनि ।
माओवादीले सातबुँदे सहमति अनुसार गृह मन्त्रालय अपने पाबयके दावी करैत आएल अछि । एमाले गृह माओवदीके देबय नै मिलत अडान रखलास सरकार निर्माणमे अन्योल उत्पन्न भेल अछि ।
कैदीद्वारा कारागार परिसरमे आगजनी आ प्रदर्शन
वीरगन्ज, फागुन १६ । कैदीके घुसकाबयके विरोध करैत वीरगन्ज कारागारके कैदीसब आई भिन्सरमे नाराबाजी केलक अछि । लालबहादुर कुर्मी आ शुक्रे तामाङके दाङ कारागारमे ल जाएके निर्णयके विरोधमे कैदीसब छत पऽ चढिकऽ प्रदर्शन केलक अछि ।
कारागार परिसरमे ओसब आगजनी समेत केलक अछि । अपनासबके भेटयबला रासन भत्ता समेत जेलर कट्टा करैत आबिरहल ओसब आरोप लगौलक अछि । जेलर बीर बहादुर कुर्मी अहि बिषयमे बाजय नै चाहलथि ।
प्रमुख जिल्ला अधिकारी नागेन्द्र झा जेल भितर गलत क्रियाकलाप भरहलास सूचनाके आधारमे दु गोटेके आन ठाम सरुवा करय लागल बतौलनि ।'
जेलर पैसा मँगने आ कैदी पैसा नै देलाबाद सरुवा करय लागल कैदीसब बतौलक अछि । भिन्सरेस नारावाजीमे उतरल कैदीसब खाना समेत बहिष्कार केलक अछि । उचित इलाज नै केलास दु कैदीके हालेमे मृत्यु भेलास सेहो ओसब खिसियाल अछि ।
कारागार परिसरमे ओसब आगजनी समेत केलक अछि । अपनासबके भेटयबला रासन भत्ता समेत जेलर कट्टा करैत आबिरहल ओसब आरोप लगौलक अछि । जेलर बीर बहादुर कुर्मी अहि बिषयमे बाजय नै चाहलथि ।
प्रमुख जिल्ला अधिकारी नागेन्द्र झा जेल भितर गलत क्रियाकलाप भरहलास सूचनाके आधारमे दु गोटेके आन ठाम सरुवा करय लागल बतौलनि ।'
जेलर पैसा मँगने आ कैदी पैसा नै देलाबाद सरुवा करय लागल कैदीसब बतौलक अछि । भिन्सरेस नारावाजीमे उतरल कैदीसब खाना समेत बहिष्कार केलक अछि । उचित इलाज नै केलास दु कैदीके हालेमे मृत्यु भेलास सेहो ओसब खिसियाल अछि ।
सातबुँदे प्रष्टयाबऽ नै सकत त प्रधानमन्त्रीके राजीनामा देबय परत : यादव
आइ भैरहवामे आयोजित पत्रकार सम्मेलनमे बजैत यादव लडाकुके व्यवस्थापन आ तोकल समयमे संविधान निर्माणके आधार तय नै होबयधरि सरकारमे जाएके अर्थ नै रहल बतौलनि अछि । ओ अपनाके प्रधानमन्त्री झलनाथ खनाल सरकारमे सहभागी होबय आग्रह करितो ओइ विषयमे प्रष्ट करय नै सकलास सरकारमे सहभागी नै भेल बतौलनि । ओ गृह मन्त्रालयके विषयके लऽ दु दल सरकारके बन्दी बनौने आरोप सेहो लगौलनि ।
यादव माओवादी आ एमालेबीच भेल सातबुँदे सहमतिमे देखलगेल विवादित बुँदा स्पष्ट कक अन्य दलके विश्वासमे लेबय नै सकत त तत्काल प्रधानमन्त्रीस राजीनामा दऽक अन्य दलके विकल्प खुल्ला करयके धारणा रखलनि।
Subscribe to: Posts (Atom)
बाँकी टटका समाचारसब ( Fresh news )
- ► 2016 (6)
- ► 2015 (5)
- ► 2014 (8)
- ► 2012 (101)
-
▼
2011
(1781)
- ► December (271)
- ► November (260)
- ► October (286)
- ► September (160)
- ► August (177)
- ► July (72)
- ► April (135)
- ► March (275)
-
▼
February
(132)
-
▼
Feb 28
(10)
- सुदके देखौलक माओवादी कारीझण्डा
- त्रिशूली-३ ए का लागि चीनियाँ सहयोग
- वीरगञ्ज कारागारमे तनाव
- सरकारके पुर्णता देबय जल्दिए महत्वपूर्ण निर्णयः प्र...
- एमाले माओवादीके बाट ताकि कऽ नै बैसत: श्रेष्ठ
- माओवादीके गृह नै भेटत त समर्थन फिर्ताः रायमाझी
- माओवादी आ एमालेके बिमर्श निष्कर्ष विहीन
- सात बुँदे कार्यान्यवन नै हाएत त सरकारके देने समर्थ...
- कैदीद्वारा कारागार परिसरमे आगजनी आ प्रदर्शन
- सातबुँदे प्रष्टयाबऽ नै सकत त प्रधानमन्त्रीके राजीन...
- ▼ Feb 28 (10)
-
►
2010
(23)
- ► November (10)
- ► October (9)


text:
Tuesday, 6 March 2012
पद्य - ४६ - आयल होली केर तिहार
आयल होली केर तिहार
(गीत)
आयल होली केर तिहार ।
संग बसन्त बहार ।
नेने आयल अछि संगहि, नव उमंग - उल्लास ।।
कतहु लोक सभ झूमि – झूमि कऽ,
घोड़ि रहल छथि भांग ।
कतहु करैतछि बालबृन्द सभ,
रंग घोड़बाक ओरिआओन ।
बहय मदहोश बसात ।
संगे सुरभित सुवास ।
नेने आयल अछि संगहि, नव जीवनक उसास ।।
भोरे – भोरे नबकी भौजी,
कएलन्हि बन्न केबाड़ आ खिड़की ।
मोन खड़ाबक बहाना बना कऽ,
बड़की भौजी खाट पकड़लीह ।
लेकिन दियऽर बड़ चलाक ।
चलतन्हि किनकहु ने कोनो बात ।
नेने आयल ओ संगहि, रंग हरियर आ लाल ।।
भौजी कतबहु होथि लजबिज्जी,
होथि पुरनकी, नवकी – जुअनकी ।
चाहे कोनहु बहाना बनओती,
लेकिन रंग सँ आइ ने बचती ।
रंगबनि हिनकर दुहु गाल ।
करबनि ठोर दुहु लाल ।
नेने आयल छी संगहि, रंग – अबीर – गुलाल ।।
दियऽर भाउज केर बीच होइछ ई,
निर्मल प्रेमक धार ।
ई पुणीत अवसरि आयल अछि,
एक बरख केर बाद ।
जुनि करू आइ लाज ।
नहिञे आन कोनहु लाथ ।
करू स्वागत बसन्तक, रंग – अबीर लए हाथ ।।
Subscribe to: Post Comments (Atom)


text:
सहरसा। 14 मार्च। सहरसा जिलाक बनगाँव गाम मे परमहंस लक्ष्मीनाथ गोसाईं द्वारा 1810 ई. मे शुरू कायल गेल अद्वितीय होरी (होली) जाति, वर्ग व सम्प्रदाय भिन्नता सँ दूर साम्रदायिक सौहार्द एवं समरश समाजक रंग, भंग आओर प्रेमक उमंगक संग मनाओल गेल।
बनगाँव मे मनाओल जाय बला 'घुमौर होली' केर अप्पन अलग पहचान अछि। एहिठामक होली मे लोग एक दोसरक कन्हा पर सवार भ' उठापटक करैत होली मनाबैत अछि। बनगाँव मे घुमौर होली सभ जगहक होली सँ एक दिन पहिने मनाओल जायत अछि। बनगाँव मे ई रविवार दिन खूब धूमधाम सँ मनाओल गेल। बनगाँव के होली ब्रज केर 'लट्ठमार होली' जोका प्रसिद्ध अछि।
कोसी प्रमंडलीय मुख्यालय सँ सटल कहरा प्रखंड के बनगाँव गामक अप्पन सांस्कृतिक पहचान अछि। एहिठामक 'घुमौर होली' ऐहिक एक कड़ी अछि। मान्यता अछि कि ऐहिक परंपरा भगवान श्रीकृष्णक काल से चलैत आइब रहल अछि। वर्तमान मे खेलै जाय बला होली के स्वरूप 1810 ई. मे एहिठामक प्रसिद्ध परमहंस लक्ष्मीनाथ गोसाईं (बाबजी) द्वारा शुरू कायल गेल छल।


text:
५ जुलाई २००४ केँ'भालसरिक गाछ'- मैथिली जालवृत्तसँ प्रारम्भ इंटरनेटपर मैथिलीक प्रथम उपस्थितिक यात्रा विदेह- प्रथम मैथिली पाक्षिक ई पत्रिका धरि पहुँचल अछि,जे http://www.videha.co.in/ पर ई प्रकाशित होइत अछि। आब 'भालसरिक गाछ' जालवृत्त 'विदेह' ई-पत्रिकाक प्रवक्ताक संग मैथिली भाषाक जालवृत्तक एग्रीगेटरक रूपमे प्रयुक्त भऽ रहल अछि। विदेह ई-पत्रिका ISSN 2229-547X VIDEHA
Saturday, March 28, 2009
समीक्षा श्रृंखला---२। रुपकांत ठाकुर पर आशीष अनचिन्हार।
शीर्षक पढैते देरी पाठक लोकनि एकर रचियता के निराशावादी घोषित कए देताह आ फतवा देताह जे समाज के एहन -एहन वकतव्य सँ दूर रहबाक चाही।मुदा हमरा बुझने पाठक लोकनि अगुता गेल छथि,आ हम कहबनि जे अगुताथि जुनि। मुदा इहो एकटा सुपरिचित तथ्य थिक जे लोक के जतेक उपदेश दिऔक ओ ओतबे तागति सँ ओकर उन्टा काज करत।मुदा तैओ हम कहबनि जे अगुताथि जुनि आ ता धरि नहि अगुताथि जा धरि शीर्षक पूर्ण वाक्य नहि भए जाए।आब अहाँ सभ टाँग अड़ाएब जे शीर्षक त अपना आप मे पूर्ण छैहे तखन अहाँ एकरा अपूर्ण कोना कहैत छिऐक ? मुदा नहि, कोनो वस्तु बाहर सँ पूर्ण होइतो भीतर सँ अपूर्ण होइत छैक। इहए गप्प एहि शीर्षकक संग छैक। अच्छा आब हम अपन विद्वताक दाबी छोड़ी आ आ अहाँ सभ के पूर्ण वाक्य के दर्शन कराबी - "अन्हार पर इजोतक कहिऒ विजय नहि, सरकार पर जनताक कोनो धाख नहि"।
मैथिली साहित्य मे बहुत रास बिडंबना छैक, प्रवंचना छैक, वंदना छैक अर्थात सभ किछु छैक मुदा तीन गोट वस्तु के छोड़ि--
१) मैथिली मे व्यंग प्रचुर मात्रा (गुण एवं परिमाण) मे नहि लिखाइत अछि,
२) जँ झोंक- झाँक मे लिखाइतो छैक त स्तरीय आलोचना नहि होइत छैक ,
३) आ जँ भगवान भरोसे स्तरीय आलोचना अबितो छैक त हरिमोहन झा के शिखर मानि सभ के भुट्टा बना देल जाइत छैक ।
एहि तीन टा के छोड़ि एकटा आर महान बिडंबना छैक जे आलोचक आलोचना करताह फल्लाँ बाबूक अथवा हुनक कृति के मुदा समुच्चा मैथिली अलोचना मे हरिमोहन बाबू तेना ने घोसिआएल रहता जे पाठक एहन आलोचना के हरिमोहने बाबूक आलोचना बूझैत छथि।
आलोचनाक स्तर पर मैथिली व्यंग मे रुपकांत ठाकुर एकटा बिसरल नाम थिक। एकर पुष्टि 2003 मे साहित्य अकादेमी द्वारा प्रकाशित पोथी "ली कथाक विकास" मे प्रो. विद्यापति झा द्वारा लिखित लेख "मैथिली कथा साहित्य मे हास्य-व्यंग" पढ़ि होइत अछि। प्रो.झा पृष्ठ 168 पर 1963 सँ 1967क मध्य प्रकाशित हास्य-व्यंगक व्यौरा दैत रुपकांत ठाकुरक मात्र 6 गोट कथाक चर्च कएलथि अछि ( किछु आलोचक मात्र इएह लीखि कात भए गेलाह जे रुपकांत ठाकुर सेहो नीक व्यंग लिखैत छथि ) ।एहि के अतिरिक्त ने 1963 सँ पहिनेक मे हुनक व्यौरा मे हुनक नाम छन्हि ने 1967क पछाति। अर्थात रुपकांत ठाकुर मात्र 6 गोट हास्य-व्यंगक रचना कए सकलाह। जखन की वास्तविकता अछि जे रुपकांत ठाकुर 1930 मे जन्म-ग्रहण कए 1960क लगीच रचनारत भेलाह एवं 1972 मे मृत्यु के प्राप्त भेलाह। कुल मिला कए ठाकुरजी मात्र बारह बर्ख मे अनेक असंकलित कथा एवं लेख के छोड़ि हुनक पाँच गोट पोथी प्रकाशित छन्हि--1) मोमक नाक (कथा संग्रह)
2) धूकल केरा (कथा संग्रह)
3) लगाम (नाटक)
4) वचन वैष्णव (नाटक)
5) नहला पर दहला (उपन्यास)। मात्र बारह बर्ख मे एतेक रचना आ उल्लेख मात्र 6 गोट कथाक।
आब अहाँ सभ के थोड़ेक-थोड़ शीर्षकक अर्थ लागए लागल हएत। मुदा अहाँ सभ घबराउ जुनि । इ शीर्षक ठाकुरेजीक रचना सँ लेल गेल अछि। मतलब जे लेखक भविष्यक संकेत कए गेल छथि।
आब किछु गप्प करी मैथली व्यंग मे राजनीतिक व्यंग पर। कोन चिड़ियाक नाम छैक राजनीतिक व्यंगइ हमरा जनैत मैथिली व्यंगकार नहि जनैत छथि। ओना व्यंग केकरा कहल जाइत छैक सेहो बूझब कठिन। हमरा जनैत मैथिली मे 93% व्यंग लिखल जाइत छैक मुदा 93% आलोचक ओकरा हास्य मानि आलोचना करैत छथि। सभ व्यंगकार ओहीक मारल छथि, चाहे शिखर-पुरुष हरिमोहन बाबू होथि वा रुपकांत ठाकुर। सुच्चा व्यंग लिखला पछातिओ हरिमोहन बाबू कहेलाह हास्य-व्यंग सम्राट। अर्थात हास्यकार पहिने आ व्यंगकार बाद मे। बाद बाँकी 7% हास्य लिखाइत अछि जकर प्रतिनिधि छथि पं. चन्द्रनाथ मिश्र "अमर" ।
हँ त फेर आबी हम राजनीतिक व्यंग पर। हमरा जनैत जाहि व्यंग मे अपन समकालीन अथवा पूर्वकालिक राजनीति, शासन-व्यवस्था, ओकर संचालक आदि पर निशाना साधल गेल हो ओकरा राजनीतिक व्यंग कहाल जाइए। ओना इ अकादमिक परिभाषा नहि अछि।
त फेर हम अहाँ सभ के रुपकांत ठाकुर लग लए चली, आ हुनक एक गोट पोथीक परिचय करा हुनक राजनीतिक चेतना के देखाबी। जाहि पोथी सँ हम अहाँ के परिचय कराएब ओकर नाम छैक "मोमक नाक"। एहि व्यंग-संग्रह मे नौ गोट कथा थिक। परिचय शुरु करेबा सँ पहिनहि कहि दी जे इ कोनो जरुरी नहि छैक जे हम अहाँ के नओ कथा कहब आ ने जरूरी छैक जे संग्रहक पहिल कथा सँ हम शुरू करी। इ निर्णय हमर व्यत्तिगत अछि आ अहाँ एहि सँ सहमत भइओ सकैत छी आ नहिओ भए सकैत छी। हँ त हम शुरू करी संग्रहक अंतिम कथा "मर्द माने की" सँ। जेना की शीर्षके सँ बुझाइत छैक लेखक अवस्स एहि मे मर्दक परिभाषा देने हेथिन्ह। से सत्ते, लेखक जखन शुरुए मे कहैत छथिन्ह जे " लोटा ल' क' घरवालीक लहटगर देह पर गदागद ढोल बजौनिहार एहन सुपुरुष कत' भेटत?"। त सभ अर्थ स्पष्ट भए जाइत छैक। मुदा लेखक एतबे सँ संतुष्ट नहि भए आगू कहैत छथि " मर्द माने कमौआ, आ कमौआ माने वियाहल,आ वियाहल माने बुड़िबक आ बुड़िबक माने बड़द"। सुच्चा मैथिल अभिव्यत्ति। एखनो अर्थात 2009 धरि मैथिल समाजक इ धारणा छैक जे कमौए मर्द होइत अछि, आ जहाँ कहीं कोनो मर्द देखाइ पड़ल लोक ओकर विआह करबाइए कए छोरैए। आ जहाँ धरि गप्प रहल बियाहल माने बुड़िबक से त हम नहि कहब मुदा बुड़िबक माने बड़द अवश्य होइत छैक। खाली खटनाइ सँ मतलब। अधिकारक प्रति निरपेक्ष। आब हम एहि सँ बेसी नहि कहब एहि कथाक प्रसंग। बस एतबे सँ लेखकक चेतनाक अनुमान कए लिअ।
"ठोकल ठक्क" मे लेखक ओहन भातिज आ जमाएक दर्शन कराबैत छथि जनिकर काजे छन्हि कमीशन खाएब आ एहि लेल ओ अपन पित्ती एवं ससुरो के नहि छोड़ैत छथिन्ह। आ जँ एही कथाक माध्यमे अहाँ तात्कालीन रजनीतिक देखए चाहब त रुपकांत एना देखेताह-"सरकार पर जनताक कोनो धाख नहि"। अर्थात बेशर्म, निर्लज्ज, हेहर,थेथर सरकार।
भारतक समकालीन विकास जँ अहाँ देखबाक इच्छा होइत हो त रुपकांत ओहो देखेताह। कनेक पढ़ू "जय गंगा जी" जतए रेलगाड़ी के बढैत देखि लेखक टिप्पणी करैत छथि-"कांग्रेसी नेता जकाँ लोक के अपन पेट मे राखि क' ओकर सुख-दुख अथवा उन्नति-अवनति के बिसरि गाड़ी मात्र आगू बढब जनैत छल। अपना बले नहि कोइला आ पानिक बलें। परन्तु पवदान पर चढ़ल यात्री कतऽ छलाह?" ई सवाल जतेक भयावह लेखकक समय मे छल ततबे भयावह एखनो अछि। लेखक सरकारक डपोरशंखी योजनाक लतखुर्दन एही कथा मे करैत छथि-" कोन टीसन केखन बितलैक से मोन राखब पंचवर्षीय योजना सभ मे उन्नतिक कागजी आकड़ा मोन राखब थिक"।
बेसी प्रशंसात्मक उद्धरण देब हमरा अभीष्ट नहि मुदा तैओ एकटा उद्धरण देबा सँ हम अपना के रोकि नहि पाबि रहल छी। एही संग्रहक दोसर कथा थिक "फूजल ऊक"।बेसी अपन वक्तव्य नहि कहि उद्धरण सुनाबी-"मात्र सुधारवादी दृष्टि रखला मात्र सँ सुधार कथमपि नहि भए सकैछ"। जँ लेखकक भावना के बचबैत हम लिखी जे "प्रगतिशील विचार लिखला मात्र सँ प्रगतिशीलता कथमपि नहि आबि सकैछ" त इ स्पष्ट भए जाएत जे रुपकांत कतए व्यंग कए रहल छथिन्ह आ केकरा पर कए रहल छथिन्ह।
ठाकुर जी एकपक्षीय व्यंगकार नहि छथि। ओ दूनू पक्ष के हूट सँ मानसिक आ बूट सँ शारिरिक प्रताड़ाना दैत छथिन्ह। तकर प्रमाण ओ एहि संग्रहक पहिल कथा जे पोथीक नामो छैक अर्थात " मोमक नाक" मे देखेलैन्ह अछि। हुनकहिं शब्द मे " आजुक युग मे भला आदमीक परिभाषा उनटि गेल छैक। जनता जनता अछि जे से सभ मोमक नाक जकाँ लुजबुज। जखन जाहि दिस नफगर रहै छैक तिम्हरे लोक घूमि जाइछ" स्वतंत्रे भारत नहि हमरा विचारे जम्बूदीपक जनता सँ लए कए एखुनका भारतीय जनताक चारित्रिक विशेषता ई उद्धरण देखबैत अछि। आ एतेक देखेलाक पछातिओ आलोचक रुपकांतक नाम बिसरि गेल छथि।
भने आलोचक नाम बिसरि गेलखिन्ह मुदा पाठकक मोन मे एखनो धरि रुपकांत ठाकुरक रचना खचित छैन्ह। हमरा जनैत कोनो लेखकक प्रथम आ अंतिम सफलता इएह छैक। आ रुपकांत इ सफलता अपन रचनाक माध्यमें प्राप्त केलन्हि ताहि मे संदेह नहि।
विदेह ई पत्रिकामे http://www.videha.co.in/ पर पूर्वप्रकाशित।
7 comments:
सार गर्भित लेख। लगैत अछि समीक्षा श्रृंखला आगाँ आर निरन्तर बढ़त।ReplyDelete
bahut nootan jankari bhetal, photo roopkant jik upload rahitay te aaro nikReplyDelete
samiksha srinkhla aar aaga badhat se aasha achhi,ReplyDelete
prastuti nik lagal.
sabh gotek janikar uchit sthan samikshak abhav me nahi bhetlanhi tanika ujagar kenai aavashyak, sabh nav-puran.ReplyDelete
aar samiksha padhbak lalsa jagal achhi, roopkant ji8k rachnak scanned copy bheti sakaiye ki. va original copy katay bhetat?ReplyDelete
"विदेह" प्रथम मैथिली पाक्षिक ई पत्रिका http://www.videha.co.in/:-
सम्पादक/ लेखककेँ अपन रचनात्मक सुझाव आ टीका-टिप्पणीसँ अवगत कराऊ, जेना:-
1. रचना/ प्रस्तुतिमे की तथ्यगत कमी अछि:- (स्पष्ट करैत लिखू)|
2. रचना/ प्रस्तुतिमे की कोनो सम्पादकीय परिमार्जन आवश्यक अछि: (सङ्केत दिअ)|
3. रचना/ प्रस्तुतिमे की कोनो भाषागत, तकनीकी वा टंकन सम्बन्धी अस्पष्टता अछि: (निर्दिष्ट करू कतए-कतए आ कोन पाँतीमे वा कोन ठाम)|
4. रचना/ प्रस्तुतिमे की कोनो आर त्रुटि भेटल ।
5. रचना/ प्रस्तुतिपर अहाँक कोनो आर सुझाव ।
6. रचना/ प्रस्तुतिक उज्जवल पक्ष/ विशेषता|
7. रचना प्रस्तुतिक शास्त्रीय समीक्षा।
अपन टीका-टिप्पणीमे रचना आ रचनाकार/ प्रस्तुतकर्ताक नाम अवश्य लिखी, से आग्रह, जाहिसँ हुनका लोकनिकेँ त्वरित संदेश प्रेषण कएल जा सकय। अहाँ अपन सुझाव ई-पत्र द्वारा ggajendra@videha.com पर सेहो पठा सकैत छी।
"विदेह" मानुषिमिह संस्कृताम् :- मैथिली साहित्य आन्दोलनकेँ आगाँ बढ़ाऊ।- सम्पादक। http://www.videha.co.in/
पूर्वपीठिका : इंटरनेटपर मैथिलीक प्रारम्भ हम कएने रही 2000 ई. मे अपन भेल एक्सीडेंट केर बाद, याहू जियोसिटीजपर 2000-2001 मे ढेर रास साइट मैथिलीमे बनेलहुँ, मुदा ओ सभ फ्री साइट छल से किछु दिनमे अपने डिलीट भऽ जाइत छल। ५ जुलाई २००४ केँ बनाओल “भालसरिक गाछ” जे http://www.videha.com/ पर एखनो उपलब्ध अछि, मैथिलीक इंटरनेटपर प्रथम उपस्थितिक रूपमे अखनो विद्यमान अछि। फेर आएल “विदेह” प्रथम मैथिली पाक्षिक ई-पत्रिका http://www.videha.co.in/पर। “विदेह” देश-विदेशक मैथिलीभाषीक बीच विभिन्न कारणसँ लोकप्रिय भेल। “विदेह” मैथिलक लेल मैथिली साहित्यक नवीन आन्दोलनक प्रारम्भ कएने अछि। प्रिंट फॉर्ममे, ऑडियो-विजुअल आ सूचनाक सभटा नवीनतम तकनीक द्वारा साहित्यक आदान-प्रदानक लेखकसँ पाठक धरि करबामे हमरा सभ जुटल छी। नीक साहित्यकेँ सेहो सभ फॉरमपर प्रचार चाही, लोकसँ आ माटिसँ स्नेह चाही। “विदेह” एहि कुप्रचारकेँ तोड़ि देलक, जे मैथिलीमे लेखक आ पाठक एके छथि। कथा, महाकाव्य,नाटक, एकाङ्की आ उपन्यासक संग, कला-चित्रकला, संगीत, पाबनि-तिहार, मिथिलाक-तीर्थ,मिथिला-रत्न, मिथिलाक-खोज आ सामाजिक-आर्थिक-राजनैतिक समस्यापर सारगर्भित मनन। “विदेह” मे संस्कृत आ इंग्लिश कॉलम सेहो देल गेल, कारण ई ई-पत्रिका मैथिलक लेल अछि, मैथिली शिक्षाक प्रारम्भ कएल गेल संस्कृत शिक्षाक संग। रचना लेखन आ शोध-प्रबंधक संग पञ्जी आ मैथिली-इंग्लिश कोषक डेटाबेस देखिते-देखिते ठाढ़ भए गेल। इंटरनेट पर ई-प्रकाशित करबाक उद्देश्य छल एकटा एहन फॉरम केर स्थापना जाहिमे लेखक आ पाठकक बीच एकटा एहन माध्यम होए जे कतहुसँ चौबीसो घंटा आ सातो दिन उपलब्ध होअए। जाहिमे प्रकाशनक नियमितता होअए आ जाहिसँ वितरण केर समस्या आ भौगोलिक दूरीक अंत भऽ जाय। फेर सूचना-प्रौद्योगिकीक क्षेत्रमे क्रांतिक फलस्वरूप एकटा नव पाठक आ लेखक वर्गक हेतु, पुरान पाठक आ लेखकक संग, फॉरम प्रदान कएनाइ सेहो एकर उद्देश्य छ्ल। एहि हेतु दू टा काज भेल। नव अंकक संग पुरान अंक सेहो देल जा रहल अछि। विदेहक सभटा पुरान अंक pdf स्वरूपमे देवनागरी, मिथिलाक्षर आ ब्रेल, तीनू लिपिमे, डाउनलोड लेल उपलब्ध अछि आ जतए इंटरनेटक स्पीड कम छैक वा इंटरनेट महग छैक ओतहु ग्राहक बड्ड कम समयमे ‘विदेह’ केर पुरान अंकक फाइल डाउनलोड कए अपन कंप्युटरमे सुरक्षित राखि सकैत छथि आ अपना सुविधानुसारे एकरा पढ़ि सकैत छथि।
मुदा ई तँ मात्र प्रारम्भ अछि।
अपन टीका-टिप्पणी एतए पोस्ट करू वा अपन सुझाव ई-पत्र द्वारा ggajendra@videha.com पर पठाऊ।
'विदेह' २३१ म अंक ०१ अगस्त २०१७ (वर्ष १० मास ११६ अंक २३१)
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक चारिटा लघु कथ ा २.२. रबिन्द्र नारायण मिश्रक चारिटा आलेख ...
-
"भालसरिक गाछ" विदेह वर्ष-1 मास-1 अंक-1 संपादकीय एहि प्रथमांक केँ प्रस्तुत करैत हम हर्षित छी। एहि मे मिथिला पेंटिंग आ...
-
ISSN 2229-547X VIDEHA 'विदेह' १५० म अंक १५ मार्च २०१४ (वर्ष ७ मास ७५ अंक १५०) ऐ अंकमे अछि:- ...
-
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक चारिटा लघु कथ ा २.२. रबिन्द्र नारायण मिश्रक चारिटा आलेख ...


text:
बिहार मे आब विहार के संग बहार सेहो अछि. ई बात बिहार के मुख्यमंत्री नीतीश कुमार बिहार दिवस के मौका पर पटना के गांधी मैदान मे कहलखिन्ह. नीतीश जी 22 तारीख के 99 दीप जलाsक बिहार दिवस समारोह के उद्घाटन करलखिन्ह.
मुख्यमंत्री जीक कहनाए छलन्हि जे अगर अहां सभ बिहार के आगां देखय चाहय छी तं अहां सभ के जात-पात आओर संकीर्णता के छोट मानसिकता के छोड़ि आगां आबय पड़त.
बिहारी गौरव आओर स्वाभिमान जगाबय लेल देश-दुनिया मे
मनाएल जा रहल एहि बिहार उत्सव मे लोक सभ काफी बढ़ि-चढ़ि कs हिस्सा ल रहल छथिन्ह. पटना के गांधी मैदान मे त लगैत अछि जेना पूरा बिहारे उमड़ि पड़ल होए.
उद्घाटन करला के बाद मुख्यमंत्री कइटा योजना के शुरू सेहो करलखिन्ह. एहि मे खास अछि नई पीढ़ी स्वास्थ्य योजना. एहि योजना मे एक सं 18 साल केर लड़की आओर एक सं 14 साल तक के लड़का के हेल्थ कार्ड देल जाएत. इलाज के सभ खर्च सरकार उठाएत.
गांधी मैदान मे होए वाला तीन दिनक बिहार दिवस समारोह मे नीतीश कुमार जी कहलखिन्ह जे बिहार दिवस जन-जन केर त्योहार अछि. बिहार बदलि रहल अछि... आगां बढ़ि रहल अछि. ई हम नहि कहय छी... दुनिया कहैत अछि.
जतय एहि समारोह मे नीतीश जी केंद्र पर बिहार केर उपेक्षा के आरोप लगौलखिन्ह ओतय उप मुख्यमंत्री सुशील कुमार मोदी कहलखिन्ह जे बिहार के 2015 तक विकसित राज्यक श्रेणी मे शामिल करि लेल जाएत.
बिहार दिवस पर पटना सहित देश भर मे कई तरहक कार्यक्रम आयोजित कएल गेल अछि. सांस्कृतिक कार्यक्रम के संग कई तरहक प्रदर्शनी सेहो लगाएल गेल अछि. कइटा स्टॉल सेहो लगाएल गेल अछि.
बिहार के ऐतिहासिक स्थलक मॉडल सेहो बनाएल गेल अछि जेहि मे करुणा स्तूप... नालंदा विश्वविद्यालय... शेरशाह के मकबरा शामिल अछि. एहि ठाम लोक के बिहार के इतिहास... सभ्यता... संस्कृति... लोककला...पावनि-त्योहार के जानकारी सेहो देल जा रहल अछि.
एहि अवसर पर अहां बिहार खान-पान..बिहारी व्यंजन के आनंद सेहो लs सकय छी. लिट्टी-चोखा... अनरसा... खाजा...तिलकुट आओर दोसर कई तरहक खान पान जे अहां के दोसर ठाम नहि भेटत.
किछ खरीदय के अछि तं अहां एहि ठाम लागल स्टॉल मे मधुबनी पेंटिग... टिकुली आर्ट... भागलपुरी कपड़ा... हस्तशिल्प आओर दोसर कई तरहक चीज खरीद सकय छी. ओहि बारे मे जानि सकय छी.
हमर ईमेल:-hellomithilaa@gmail.com


text:
यत्र नार्यस्तु पूज्यन्ते रमन्ते तत्र देवता:।
यत्रैतास्तु न पूज्यन्ते सर्वास्तत्राफला: क्रिया:॥” – अथर्ववेद
जाहि कुल मे नारी केर पूजा अर्थात् सत्कार होएत छैक, ओतय स्वयं देवताक वास होएत छैक। एकर बिपरित जतय नारीक पूजा नहि होएछ, ओतय सब कैल-धैल अफलीभूत होएछ, सब बेकार जाएछ।
वेदविद् एकरा एनाहु कहैत छथि, जतय नारीक पूजा कैल जाएछ, ओहि कुल मे दिव्यगुण, दिव्य भोग और उत्तम संतान होएत छैक, आर जतय स्त्रीगणक सम्मान नहि ताहिठामक समस्त क्रिया निष्फल होएछ।
आजुक प्रगतिशील युग मे स्त्री शिक्षा परमावश्यक अछि। स्त्री केँ देशक मुख्य धारा सँ जोड़बाक लेल शिक्षा व्यवस्था सुदृढ करब ओतबे आवश्यक अछि जतेक भोजन आर वस्त्र। जाधरि देशक महिला शिक्षित नहि हेतीह ताधरि राष्ट्रक अभ्युदयक मात्र एकटा खोखला कल्पना टा होयत आओर किछु नहि। पुरुष शिक्षा पबैत छथि मुदा स्त्री शिक्षा लेल लोक ओहन कारगर व्यवस्था नहि करैत छथि। लोक केर ध्यान राखैक चाही जे जीवनक रथक दू गोट पहिया होएत छैक पुरुष आर स्त्री। जौं एकटा पहिया ठीक रहत आ दोसर नहि त कखनो गाड़ी आगाँ नहि बढ़ि सकत। तैं स्त्री शिक्षा दिस ध्यान देव व्क्तिब, समाज आ राष्ट्रक कर्तव्य होएत अछि।
समाज मे स्त्रीक स्थान बड्ड पैघ मानल गेल अछि। ई जननी मानल गेल छथि। हिनक महत्वक जतेक वर्णन करब से ओछे होयत। तैं इहो कहल जाएत छैक जे “जननी जन्मभूमिश्च स्वर्गादपि गरीयसी”। यानि जननी (माय) आर जन्मभूमि (मातृभूमि) स्वर्गक समान होएछ। नारीक जननीरूप लेल ओ सदैव पूज्य छथि।
वास्तविकता यैह छैक जे नारी समाज मे सदिखन भिन्न-भिन्न रूप मे सर्वविदित छथि। ई छथि राष्ट्रक भावी भाग्यक निर्माण करै वाली राष्ट्रमाता, समाजक प्रतिष्ठा राखै वाली स्त्री, पतिक जीवन केँ पूर्ण कयनिहारि अर्धांगिनी, गृह-भार उठौनिहारि गृहिणी, पतिक जीवन केँ सफल आ पूर्ण कयनिहारि पत्नी आ संततिक जन्म देनिहारि जननी। तैं हिनक स्थान समाज मे बड्ड पैघ आ पूज्य मानल गेल अछि आ यैह कारण एहि गृहलक्ष्मी के शिक्षित करब वर्तमान युग मे समाजक सबसँ उच्च कर्तव्य बनैत अछि।
आजुक युग मे स्त्री केँ शिक्षित करब अनिवार्य अछि अन्यथा शिक्षाक अभाव मे ओ पशुतुल्य बनल रहि जेतीह। हुनक ज्ञान-गरिमा अज्ञानताक अंधकार मे झाँपल रहि जेतैन। जँ जननिये रहती अशिक्षित तऽ फेर संततिक शिक्षा कतेक दूर धरि पहुँचत, स्वतः कल्पनीय अछि। यदि स्त्री केँ शिक्षित कैल जेतैन त शिक्षाक आलोक पाबि मानवीय जीवन मे विदुषी बनि जेतीह अर्थात मनुष्य जीवनक उद्देश्य केँ साकार करै मे सफल हेतीह। शिक्षाक आधार पर आत्मनिर्भर बनि समाजक कुरीतिक विरोध मे आवाज उठेति। परिवार मे सामंज्यस बना सुखमय जीवनक राह प्रशस्त करतीह। पारिवारिक आय-व्यय केर हिसाब-किताब राखि आर्थिक स्थिति केँ मजबूती प्रदान करतीह। बाल-बच्चाक प्राथमिक शिक्षा एवं सुसंस्कारक प्रवाह शिशुकालहि सँ प्रारम्भ करतीह।
अतः हम सब आजुक अंतर्राष्ट्रीय महिला दिवस पर एकटा प्रण करी जे किच्छो बीत जाय मुदा स्त्री शिक्षा केँ बढ़ाबा पर बल आ ताहि मे अपन हर तरहक सहयोग अवश्य देब।


text:
अपने के बता दी की समस्तीपुर जिलाक मुफ्फसिल थाना क्षेत्र के भमरुपुर स्थित एक तालाब लग एक युवकक सिर कटल लाश बरामद बरामद भेल छल। लाश बरामद होयबाक बाद पुलिस मामला के छानबीन करैत लाश केर पहचान कोरबद्धा गाम निवासी जगदीश सहनी के रूप मे केलनि आओर हुनकर परिजन के ऐहिक सुचना देलनि।
अपन बेटाक हत्या केर सूचना भेटबाक बाद गमगीन परिजन थाना पहुँच बेटाक लाश ल' कानैत - बिलखैत अपन घर चल गेलथि आओर ओकर अंतिम संस्कार करबाक तैयारी करे लागलैंथ। अपन दामाद के हत्याक खबैर सुनते ससुर एहि हत्या मे पूर्व मंत्री के बेटाक संगे - संग 6 लोग के आरोपी बतौलनि।
जगदीश के ससुर दलसिंहसराय थाना मे पुलिस पदाधिकारि से कहलनि कि हुनकर दामाद पिछ्ला 4 दिन सँ लापता छल फेर फोन पर ई जानकारी देल गेल कि हुनकर हत्या क' देल गेल छल। अपराधी गर्दन कटल लाश के बोरा मे बंद करि नदी कात फेक फरार भ' गेल छल।
समस्तीपुर के एसपी नवल किशोर सिंह कहलनि कि जगदीश के गिरफ्तारी साइकिल चोरी करबाक आरोप मे भेल छैन्ह। आब पुलिस ई पता लगा रहल अछि कि आखिर ओ सिर कटल लाश किनकर छल। जाहि युवक के एहि हत्याकांड मे गिरफ्तार करि जेल भेजल गेल छल हुनका निर्दोष बाइज्जत बरी करि आगुक प्रक्रिया मे पुलिस लागल अछि।


text:
Saturday, December 03, 2011
सुशील सेहो प्रधानमन्त्री बनय सकैत छथिः सुजाता
१७ अगहन, काठमाडौं । नेपाली कांग्रेसक नेतृ सुजाता कोइराला शान्ति प्रक्रिया पुरा केलाबाद कांग्रेसक नेतृत्वमे राष्ट्रिय सहमतिके सरकार बनत दावी कएलिह अछि ।
आइ राजधानीमे आयोजित कार्यक्रममे कोइराला कहलिह जे-’माओवादी आ एमाले सरकारक नेतृत्व कऽ चुकल आब पालो कांग्रेसके अछि, संविधान निर्माण आ चुनावी सरकारक नेतृत्व करय काग्रेस सकत ।’ विधान अनुसार कांग्रेससँ संसदीय दलक नेता नेतृत्व करत तऽ नेतृत्वक निर्णय बाद कएल जाएत बतौलनि । दलसबहक सहमतिमे कांग्रेस सभापति सुशील कोइराला सेहो प्रधानमन्त्री बनय सकत हुनक कहब छलनि ।
आइ अन्तर्राष्ट्रिय अपांग दिवस
१७ अगहन, जनकपुरधाम । आइ डिसेम्बर ३ तारिख अर्थात अपाङ्गता सम्बन्धी अन्तर्राष्ट्रिय दिवस । नेपालमे सेहो विविध कार्यक्रम कऽ इ दिवस मनाओल जाऽ रहल अछि ।
नेपालमे सन् १९९१ सँ हरेक वर्ष इ दिवस मनाओल जाऽ रहल अछि । अहि वर्षक दिवसके नारा ‘अपाङ्गता भेल व्यक्तिसब सहितक विकास, एकटा समुन्नत विश्वके लेल सब साथ साथ’ रहल अछि । दिवसक अवसरमे महिला बालबालिका तथा समाजकल्याण मन्त्रालय, राष्टिय्र अपांग कोष आ अपांगसम्बन्धी क्षेत्रमे क्रियाशिल विभिन्न संघसंस्था जनकपुर सहित देशभरि विविध कार्यक्रमक आयोजना केने अछि ।
अपांगसबके माया आ अवसर दऽ समाजके अन्य आदमी जका बाँचय पाबयके वातावरण निर्माणक लेल जनचेतना फैलाबयके उद्देस्यसँ संयुक्त राष्ट्रसंघक आहृवानमे हरेक वर्ष डिसेम्बर तीन तारिखके दिन इ दिवस मनाओल जाइत अछि ।
विश्व स्वास्थ्य संगठनके अनुसार विश्वके कूल जनसंख्याके १० प्रतिशत आदमी अपाङ्गतासँ पीडित अछि । नेपालमे कूल जजनसंख्याके ५ दशमलब २ प्रतिशत आदमी अपाङ्गतासँ पीडित रहल तथ्याङ्क अछि ।
सत्ता कब्जा कयिये कऽ छोडब: प्रचण्ड
१७ अगहन, काठमाडौं । एकीकृत नेकपा माओवादीक अध्यक्ष पुष्पकमल्ल दाहाल प्रचण्ड सत्ता कब्जा कयिये कऽ छोडब बतौलनि अछि । तीन छोट कम्युनिष्ट पार्टीसँग पार्टी एकता घोषणा करय आइ पार्टी कार्यालय कोटेश्वरमे भेल कार्यक्रममे माओवादी अध्यक्ष प्रचण्ड माओवादी सत्ता कब्जाके रणनीति नहि छोडने बतौलनि अछि ।
ओ शान्ति आ सविधान पुरा होबय नहि देबयके षड्यन्त्र हाएत तऽ जनआन्दोलन मार्फत विद्रोह कऽ सत्ता कब्जा करयके आ सविधान बनत तऽ चुनाव मार्फत सत्ता कब्जा करब बतौलनि ।
माओवादी अध्यक्ष प्रचण्ड जनयुद्ध आ जनआन्दोलनसँ संविधानसभा आएल कहैत एखुनक लेल शान्ति आ नयाँ सविधान निर्माणे मुख्य प्राथमिकतामे रहल बतौलनि । अखन शान्ति आ सविधानक बिकल्प खोजयके मतलब पहारमे माथा पिटनाइ जकाँ हाएत ओ कहलनि ।
माओवादीमे फुटाबयके षड्यन्त्र भऽ रहल कहैत प्रचण्ड ओ पुरा होबय नहि देब बतौलनि । पार्टी उपाध्यक्ष मोहन बैद्य किरण आ महासचिव रामबहादुर थापा बादल शान्ति संविधान निर्माणबारे निर्णयमे एकके बाद दोसर करैत फरक मत रखैत आएल समय प्रचण्डले पार्टी नेतृत्वके कमजोर कऽ क क्रान्ति करब कहनाइ लज्जास्पद भेल बतौलनि ।
कार्यक्रममे नेकपा माओवादीक दिलिप साह समूह, संयुक्त जनवादी मोर्चा आ क्रान्तिकारी कम्युनिष्ट पार्टीक गुणखर बस्यौल समूह माओवादीसँग एकता केने घोषणा केने छल ।
भारतीय लगानी बढाबय मन्त्रीद्वयके आग्रह
१७ अगहन, काठमाडौं । वाणिज्य तथा आपूर्तिमन्त्री लेखराज भट्ट आ उद्योगमन्त्री अनिल झा भारतीय उद्यमी व्यवसायीके नेपालमे लगानी बढाबय आग्रह कएलनि अछि ।
भारतीय विदेश मन्त्रालय आ भारतीय उद्योग वाणिज्य महासङ्घ -फिक्की संयुक्तरुपमे आइ आयोजना केने ‘फिक्की-एमइए फरन पोलिसी कन्क्लेभ’के उद्घाटन सत्रमे ओसब नेपालमे क्रमशः लगानीमैत्री वातावरण बनैत गेल उल्लेख करैत तुलनात्मक लाभके क्षेत्रमे थप लगानी करय भारतीयसँ आग्रह कएलनि अछि ।
दु पक्षीय व्यापार अभिवृद्धि, लगानी प्रवर्द्धन तथा जलविद्युत् विकासक क्षेत्रमे भारतीय सहयोगके मात्रा विस्तारित हवबयके अपने विश्वस्त रहल उल्लेख करैत मन्त्री भट्ट नेपालक आर्थिक विकासके गति बढाबय भारतीय पुँजी आ प्रविधिके ओतबे आवश्यकता रहल बतौलनि । राजनीतिक सङ्क्रमण व्यवस्थापनसँगै अर्थतन्त्रके नयाँ सुदृढ बनाबय पडोसीके बढैत संलग्नता अपरिहार्य रहल बतबैत ओ विकासक कामके बढाबय आ गरिबी घटाबय लेल भारतक सहायता महत्वपूर्ण रहल उल्लेख कएलनि ।
नेपाल आ भारतबीच दु पक्षीय लगानी संरक्षण तथा प्रवर्द्धन -बिपा आ दोहरा कर अन्त्य करय सम्बन्धी हालेमे भेल सम्झौतासँ लगानी वृद्धिके साथे दु पक्षीय व्यापार विस्तार करय मद्धत पहुँचयके ओ विश्वास व्यक्त कएलनि ।
एसीसी ट्वान्टी-ट्वान्टी कप क्रिकेटमे नेपालक जीत
१७ अगहन काठमाण्डौ । काठमाण्डौमे आइसँ शुरु भेल एशियाली क्रिक्रेट काउन्सिल (एसीसी) टी–ट्वान्टी क्रिकेटमे नेपाल विजयी शुरुवात केलक अछि ।
कीर्तिपुरस्थित अन्तर्राष्ट्रिय क्रिक्रेट मैदानमे सम्पन्न खेलमे हङ्कङ्के २ विकेटसँ हरबैत नेपाल विजयी शुरुवात केलक अछि । पहिल ब्याटिङ केने हङकङ पुरे २० ओभरमे ९ विकेटक क्षतिमे ११४ रन बनौने छल । ११५ रनक लक्ष्य लऽ मैदानमे उतरल नेपाल पुरे २० ओभरमे ८ विकेटक क्षतिमे जित हासिल केने छल ।
जितय लेल अन्तिम एक बलमे एक रन लेबयके चुनौती अएलाबाद नेपालक लक्ष्य पुरा भेलाबाद रोमाञ्चक खेल जितमे परिणत भेल छल । शुरुवातमे ३ विकेट सस्तेमे गुमौने नेपाल ज्ञानेन्द्र मल्ल आ पारस खड्काके जोडीके उत्कृष्ट साझेदारीसँ नेपाल विजयी भेल अछि ।
बम बिष्फोटमे एसपी सहित ६ घाइल
विराटनगर, अगहन १७ । सुनसरीके व्यस्त बजार इटहरी चौकमे आइ भिन्सर बम बिष्फोट भेलासँ उपरीक्षकसहित पाँच गोटे घाइल भेल अछि ।
चौकमे अज्ञात समूह बम रखने खबर भेटलाबाद पुलिस ओ क्षेत्रके नियन्त्रणमे लऽ सेनाके टोलीद्वारा निस्क्रिय करयके क्रममे ओ बम बिष्फोट भेल छल ।
सेनाके टोली बमके निस्क्रिय करयके तयारी कऽ रहल समय एकाएक बम बिष्फोट भेल छल । पुलिस टाइमबम रहल जनौलक अछि । विष्फोटमे परि सुनसरीके प्रहरी उपरीक्षक राजु मानन्धर तथा अन्य पाँच सर्वसाधारण सेहो घाइल भेल अछि ।
उपरीक्षक मानन्धर सहित आरो किछ गोटे सामान्य घाइल भेल अछि तऽ दु गोटे केनिक बेसी घाइल भेल पुलिस जनौलक अछि । घाइल होबयबलासबमे इटहरी–४ के टेकराज गिरी, प्रवीण भुजेल, गोपाल भुजेल, इटहरी–३ के सुरेन्द्र पोखरेल आ मोरङके मृगौलियाके नीरबहादुर थापा रहल पुलिसक कहब अछि ।
घाइलसबके धरानस्थित वीपी कोइराला स्वास्थ्यविज्ञान प्रतिष्ठानमे इलाज भऽ रहल अछि । बम के आ किया रखने आधिकारिक बात नहि खुजल अछि मुदा सुनसरीके किछ सञ्चारकर्मीके खम्बुवान मोर्चा संयुक्तके कार्यकर्ता बम रखने जिम्मा लैत आबिरहल अछि ।
'राज्य कोषके पैसा माओवादीके फिर्ता करय परत'ः सिंह
काभ्रे, अगहन १७ । नेपाली काँग्रेसक महामन्त्री प्रकाशमान सिंह शिवीरमे कहियो रहबे नहि कएल लडाकु संख्या देखा कऽ माओवादी राज्य कोषके पैसा दुरुपयोग केने आरोप लगबैत दुरुपयोग केने पैसा माओवादीके फिर्ता करय परत बतौलनि अछि । दुरुपयोग केने राज्यके कोषके माओवादी फिर्ता नहि करत तऽ जनता माओवादी नेतृत्वबारे सोचय बाध्य हाएत ओ चेतावनी देलनि ।
बनेपामे आयोजित ज्योति बहुउद्धेश्यीय सहकारी संस्थाक १२ हम् साधारण सभाक उदघाटन करैत आइ महामन्त्री सिंह नेपाली काँग्रेस माओवादी दुरुपयोग केने पैसाके एकएक हिसाब किताब जनतामे नहि देत तऽ चुप लागि कऽ नहि बैसब खुलासा कएलनि ।
'अनमिनके ठकैत माओवादी वितल ५ वर्षसँ शिविरमे रहबे नहि कएल लडाकुके संख्या देखा कऽ जनताके करसँ संकलित राज्य कोषके पैसा दुरुपयोग कऽ रहल खुलासा करैत ओ कहलनि जे आब ओ दुरुपयोग केने पैसा फिर्ता करय परत । अन्यथा माओवादी नेतृत्वबारेमे सोचय नेपाली जनता बाध्य हाएत ।'
माओवादी विगतमे भेल सम्झौतासबके अक्षरस पालना करत तखने शान्ति प्रक्रिया आगु बढ्य सकत कहैत ओ माओवादीके विगतके सम्झौतासबके इमान्दारीताके साथ पालना करय आग्रह कएलनि ।
बस आ जिप ठोकराएलासँ तीनके मृत्यु, १५ घाइल
इलाम, अगहन १७ । मेची राजमार्गमे आइ भिन्सर एकटा बस आ जिप एक आपसमे ठोकराएलासँ भेल दुर्घटनामे तीन गवटेके मृत्यु भेल अछि तऽ अन्य १५ गोटे घाइल भेल अछि ।
इलामसँ झापाके जामुन खाडी दिस पिकनिक मनाबय जाए लागल ना.४.ख ६१२० नम्बरक बस आ विपरीत दिशसँ आएल रा.१.प १६६ नम्बरक जिप कोलवुङ नामक स्थानमे भिन्सर ८ बजे ठोकराएल छल ।
बसमे इलाम नगरपालिका ९ के स्थानीय युवासब पिकनिक मनाबय जाऽ रहल छल तऽ जिप झापासँ इलाम अबैत छल । मृतक तीनु गोटे जिपमे सवार छल ।
मृत्यु होबयबलामे जिप चालक इलाम जिर्मले के राजन राई आ झापा गरामुनीके मिरा न्यौपाने अछि तऽ एक गोटेके नाम खुलय नहि सकल अछि ।
वीना मलिकके नग्न तस्वीर पर मचल बवाल
१७ अगहन एजेन्सी । चर्चित पाकिस्तानी अभिनेत्री वीना मलिक के पुरुषके एक अंतरराष्ट्रीय पत्रिकाके भारतीय संस्करणमें छपल तस्वीर पर विवाद उत्पन्न भेल अछि ।
‘एफ़एचएम इंडिया’ नामक एक पत्रिकामें छपल वीना मलिकके नग्न तस्वीरमें हुनक बाँहि पर पैघ अक्षरमें 'आईएसआई' लिखल अछि ।
इ तस्वीर नग्न रहल आ बाँहि पर आईएसआई लिखल रहलाक कारण पाकिस्तानमें खलबली मचल अछि ।
पाकिस्तानी मीडिया वीना मलिकके प्रवक्ता के अनुसार ओ कहियो एहन फ़ोटो नहि खिचबौने छथि । आ हुनकर फोटोके ओहन बनाओलगेल दाबा कएलनि अछि ।
मुदा एफ़एचएम इंडियाके संपादक बतौलनि जे तस्वीरमे कोनो प्रकारक बनाबटी नहि कएल गेल अछि । इ फोटो पत्रिकाके दिसंबरके अंकके कवर प प्रकाशित कएल गेल अछि ।
संता-बंता आ CALL GIRL
अजिब छै यौ
सोन दोकानमे कार्यरत एक कर्मचारीके हत्या
१७ अगहन, ललितपुर । ललितपुरक पुल्चोकस्थित एक सोन दोकानके कर्मचारीके हत्या भेल अछि ।
दिजेन्द्र शाक्यके गुण ज्यास दोकानमे कार्यरत २५ वर्षक जुजुकाजी महर्जनके हत्या भेल ललितपुर प्रहरी परिसरके प्रहरी नायब उपरिक्षक पूजा सिंह जानकारी देलिह । हुनका अनुसार महर्जनके शव हात पैर वाँन्हल अवस्थामे भेटल छल ।
लुटेरासबहक समूह महर्जनके हत्या केने पुलिसक अनुमान अछि । पुलिस घटनाक अनुसन्धान कऽ रहल जनौलक अछि ।
मोटरसाइकल दुर्घटनामे एक युवकके मृत्यु
१७ अगहन, काठमाडौँ । राजधानीमे बितलराति भेल मोटरसाइकल दुर्घटनामे एक युवकके मृत्यु भेल अछि ।
स्वयम्भूस्थित सानो भर्याङमे राति आठ बजेके समयमे बा ४३ प ३६३८ आ बा ६ प ४९४४ नम्बरक मोटरसाइकल एक आपसमे ठोकराएलासँ नुवाकोटके २२ वर्षक मनोज विकके मृत्यु भेल अछि । महानगरीय ट्राफिक प्रहरी महाशाखाके अनुसार दुर्घटनामे गम्भीर घाइल विकके बालाजुस्थित जनमैत्री अस्पतालमे इलाजक क्रममे मृत्यु भेल अछि । सामान्य घाइल भेल दोसर मोटरसाइकल चालकके सामान्य इलाजक बाद पुलिस नियन्त्रणमे लेलक अछि ।
सर्वोच्चके हस्तक्षेप अनावश्यकः महतो
राजविराज, अगहन १७ । स्वास्थ्य मन्त्री राजेन्द्र महतो संविधान निर्माणमे सर्वोच्च अदालतके हस्तक्षेप आवश्यक नहि रहल टिप्पणी कएलनि अछि । ओ राजनीतिक गतिविधिमे सर्वोच्चके हस्तक्षेप नहि करय चाही बतौलनि ।
राजविराजमा सञ्चारकर्मीसंग आइ बातचित करैत महतो कहलनि जे संविधान निर्माण जेहन विषयमे जनताके निर्णय सर्वमान्य भेलासँ अहिमे सर्वोच्चके हस्तक्षेप करयके कोनो आवश्यक नहि अछि ।
बढाओलगेल ६ महिना भितर संविधान निर्माणक काम पूरा होबय सकत बतबैत सदभावना पार्टीक अध्यक्ष समेत रहल महतो बहुत विषयसबमे सहमति भऽ गेल अछि आ आब इमान्दारीपूर्वक काम कएल जाए तऽ ६ महिनामे सम्भव हाएत नहि तऽ ६ वर्षोमे होबय नहि सकत बतौलनि ।’
अहिना मन्त्री महतो एक महिना भितर नेपाली सेनामे मधेसी समुदायसँ प्रवेशके प्रक्रिया समेत सुरु हाएत जानकारी देलनि । संयुक्त लोकतान्त्रिक मधेसी मोर्चा आ एकीकृत नेकपा माओवादी बीच भेल सम्झौता अनुसारे मधेसी समुदायसँ नेपाली सेनामे प्रवेशके प्रक्रिया सुरु हाएत हुनक कहब छलनि ।
दोसर प्रसंगमे मन्त्री महतो वर्तमान सरकारक नेतृत्व संविधान निर्माणधरि रहत बतबैत आरो दलसबके सेहो सरकारमे लाबयके कसरत भऽ रहल जानकारी देलनि ।
Subscribe to: Posts (Atom)
बाँकी टटका समाचारसब ( Fresh news )
- ► 2016 (6)
- ► 2015 (5)
- ► 2014 (8)
- ► 2012 (101)
-
▼
2011
(1781)
-
▼
December
(271)
-
▼
Dec 03
(16)
- सुशील सेहो प्रधानमन्त्री बनय सकैत छथिः सुजाता
- आइ अन्तर्राष्ट्रिय अपांग दिवस
- सत्ता कब्जा कयिये कऽ छोडब: प्रचण्ड
- भारतीय लगानी बढाबय मन्त्रीद्वयके आग्रह
- एसीसी ट्वान्टी-ट्वान्टी कप क्रिकेटमे नेपालक जीत
- बम बिष्फोटमे एसपी सहित ६ घाइल
- सनी लियोन के गरम पोज
- 'राज्य कोषके पैसा माओवादीके फिर्ता करय परत'ः सिंह
- बस आ जिप ठोकराएलासँ तीनके मृत्यु, १५ घाइल
- वीना मलिकके नग्न तस्वीर पर मचल बवाल
- पुनम पाण्डेके नव जलवा
- संता-बंता आ CALL GIRL
- अजिब छै यौ
- सोन दोकानमे कार्यरत एक कर्मचारीके हत्या
- मोटरसाइकल दुर्घटनामे एक युवकके मृत्यु
- सर्वोच्चके हस्तक्षेप अनावश्यकः महतो
- ▼ Dec 03 (16)
- ► November (260)
- ► October (286)
- ► September (160)
- ► August (177)
- ► July (72)
- ► April (135)
- ► March (275)
- ▼ December (271)
-
►
2010
(23)
- ► November (10)
- ► October (9)


text:
-पुलिस हिरासतमे जीप चालक मृत्यु
आक्रोशित ग्रामीण केलनि सड़क जाम
- पुलिसक पिटाइसँ मृत्युक आरोप
- डीएसपी देलनि पारदर्शी जाँचक आश्वासन
बिरौल (दरभंगा), 27 दिसम्बर । कुशेश्वरस्थान थानाक बेर चौक लग बुधक साँझ भेल सड़क दुर्घटनाक बाद पुलिस हिरासतमे जीप चालक ब्रहमपुर निवासी उमेश यादव (38) केर मृत्युक मामिला तूल पकड़ि लेलक अछि। एहि घटनासँ जनमानस उद्वेलित भऽ उठल अछि। ग्रामीण लोकनिक अनुसार मृत चालक केर पुत्र द्वारा भेटल जानकारीक हिसाबे पुलिस द्वारा जमि कऽ भेल पिटाइसँ उमेशक मृत्यु भेल। ओतहि पुलिसक कहब अछि जे थाना अनैत देरी उमेशक हालति खराब भऽ गेल आ ओकरा कुशेश्वरस्थान पीएचसी आनल गेल जतऽ ओकर मृत्यु भऽ गेल। ग्रामीण एकरा मानबा लेल तैयार नञि छथि। एमहर पुलिसक विरोधमे ग्रामीण लोकनि लहासक संग मुख्य पथकेँ जाम कऽ देलनि। लगभग दू घण्टा धरि लोक डटल रहल आ पुलिसक विरोधमे नारा लगबैत रहल। घटनाकेँ गम्भीरतासँ लैत डीएसपी दिलनवाज अहमद आ एसडीओ जगदीश कुमार ओहि ठाम पहुँचि प्रदर्शनकारी लोकनिकेँ मनेबाक प्रयास केलनि। डीएसपी आश्वासन देलनि जे मामिलाक छानबीन कराओल जाएत आ मेडिकल टीम द्वारा मैजिस्ट्रेटक समक्ष पोस्टमार्टम होएत जकर वीडीयो रेकार्डिंग क राओल जाएत। जाँचमे जे क्यौ दोषी हेता हुनकापर उचित कारवाइ कएल जाएत। तखन जा कऽ ग्रामीण सड़क जाम समाप्त केलनि। उल्लेखनीय अछि जे बुधक साँझ ब्रहमपुर गामसँ सुनीता देवीक बिदागरी करा उमेश यादव जीपसँ आपस आबि रहल छल। कुहेसक कारणेँ बिरौल-कुशेश्वरस्थान मुख्य मार्गपर जीप ( एम एच 23 इ 299 ) उनटि कऽ लगभग दस फीट खाधिमे चलि गेल। एहिमे सोनू यादव, ढोढ़ाइ यादव, सुनीता देवी आ एक गोट नेना राजेश कुमार घायल भऽ गेल। सभकेँ एम्बुलेंससँ प्राथमिक उपचार लेल सतीघाट पीएचसी पहुँचाओल गेल। चिकित्सक डॉ. गिरिश कुमार प्राथमिक उपचार शुरू केलनि। सोनू यादवकेँ डीएमसीएच रेफर कऽ देल गेल। ओमहर राति लगभग 9.15 बजे ड्राइवर उमेशकेँ पुलिस सतीघाट पीएचसी अनलक। चिकित्सा प्रभारी डॉ. वी. झाक अनुसार प्राथमिक उपचारक बाद ड्राइवरकेँ लऽ थाानाध्यक्ष चलि गेला। ओतहि थानाध्यक्ष दिवाकर सिंह कहलनि जे थाना पहुँचैत देरी ड्राइवरक स्थिति खराब होबऽ लागल। इलाज लेल उमेशकेँ कुशेश्वरस्थान पीएचसी आनल गेल। जतऽ ओकर मृत्यु भऽ गेल।
्नरोशन कुमार ‘मैथिल’